Μιχάλης Χατζηματθαίου Φοιτητής ΙΣΑΠΘ ΑΕΜ: ppt κατέβασμα\nΔημοσίευσεDora Lasko Τροποποιήθηκε πριν 6 χρόνια\nΠαρουσίαση με θέμα: "Μιχάλης Χατζηματθαίου Φοιτητής ΙΣΑΠΘ ΑΕΜ:30462"— Μεταγράφημα παρουσίασης:\n1 Μιχάλης Χατζηματθαίου Φοιτητής ΙΣΑΠΘ ΑΕΜ:30462\nΠΑΘΟΦΥΣΙΟΛΟΓΙΑ,ΘΕΡΑΠΕΙΑ ΕΠΑΓΩΓΗΣ ΚΑΙ ΕΝΟΠΟΙΗΣΗΣ ΣΤΗΝ ΟΞΕΙΑ ΜΥΕΛΟΓΕΝΗ ΛΕΥΧΑΙΜΙΑ Μιχάλης Χατζηματθαίου Φοιτητής ΙΣΑΠΘ ΑΕΜ:30462\n2 Η παρουσίαση απευθύνεται σε φοιτητές ιατρικής,σε εξειδικευμένους ιατρούς και γενικά στον απλό κόσμο που θέλει να ενημερωθεί. Σκοπός της παρουσίασης είναι η ενημέρωση για παθοφυσιολογία ,τις μεθόδους θεραπείας της ΟΜΛ καθως και για τις υποτροπιάζουσες ΟΜΛ. Οι εκπαιδεύομενοι μαθαίνουν τις βασικές θεραπευτικές μεθόδους για την ΟΜΛ και την βασική παθοφυσιολογία της.\n3 ΠΑΘΟΦΥΣΙΟΛΟΓΙΑ ΣΤΗΝ ΟΜΛ\nΤο κακοήθες κύτταρο στην ΟΜΛ είναι η μυελοβλάστη. Η μυελοβλάστη κανονικά ωριμάζει σε λευκό αιμοσφαίριο. Στην ΟΜΛ παρατηρείται συσσώρευση μεταλλάξεων παρεμποδίζοντας την διαφοροποίηση, εγκλωβίζοντας το κύτταρο στην ανώριμη μορφή. Πολλαπλασιασμός αυτών των ανώριμων μορφών αποτελεί την οντότητα της ΟΜΛ. Η διαφοροποίηση μπορεί να διακοπεί σε διάφορα στάδια. Η ποικιλομορφία της ΟΜΛ οφείλεται στ δια φορετικά σημεία στα οποία σταματά η διαφοροποίηση. Χαρακτηριστικά και συμπεριφορά λευχαιμικών κυττάρων εξαρτάται απο σημείο που σταμάτησε η διαφοροποίηση.\n4 Το είδος της χρωμοσωμικής ανωμαλίας που παρατηρείται έχει προγνωστική σημασία\nΟι χρωμοσωμικές μετατοπίσεις κωδικοποιούν συνήθως παράγοντες μεταγραφής των οποίων μεταβάλλονται οι ιδιότητες και διακόπτεται η διαφοροποίηση. Κλινικά σημεία και συμπτώματα της ΟΜΛ οφείλονται σε ανεξέλεγκτο πολλ/σμο των λευχαιμικών κυττάρων τα οποία εμποδίζουν την ανάπτυξη των φυσιολογικών κυττάρων του μυελού των οστών.Οδηγούν έτσι σε αναιμία, ουδετεροπενία και θρομβοπενία. Σπανιότερα παρατηρείται ανάπτυξη χλωρώματος ή όγκων των λευχαιμικών κυττάρων εκτός του μυελού των οστών οδηγώντας σε συμπτώματα ανάλογα της τοποθεσίας αναπτυξής του.\n6 ΘΕΡΑΠΕΙΑ Βασίζεται στην χημειοθεραπεία και έχει 2 φάσεις: α)επαγωγής και β)ενοποίησης. Η θεραπεία επαγωγής αποσκοπεί σε πλήρη ύφεση και μείωση του αριθμού των λευχαιμικών κυττάρων σε μή ανιχνεύσιμα επίπεδα. Στόχος της θεραπείας ενοποίησης είναι η εξάλειψη κάθε υπολειπόμενης μη ανιχνεύσιμης ασθένειας και η επίτευξη μιας θεραπείας. Μεταμόσχευση αιμοποιητικών βλαστικών κυττάρων είναι συνήθως απαραίτητη αν αποτύχει η χημειοθεραπεία ή σε υποτροπές ασθενων,μπορεί όμως να χρησιμοποιηθεί σαν πρώτης γραμμής θεραπεία σε υψήλου κινδύνου ασθενείς.\n7 Α)ΘΕΡΑΠΕΙΑ ΕΠΑΓΩΓΗΣ Χρήση κυταραβίνης και μια ανθρακυκλίνη πχ δαουνορουβικίνη, για όλες τις υποκατηγορίες FAB εκτός Μ3. Αυτή η μέθοδος είναι γνωστή ως "7 +3" (ή "3+ 7" ), διότι η κυταραβίνη, παρέχεται ως συνεχής έγχυση IV για επτά συνεχείς ημέρες, ενώ η ανθρακυκλίνη δίνεται για τρεις διαδοχικές ημέρες ως πάτημα IV. Έως 70% των ασθενών θα επιτύχει τη διαγραφή με αυτό το πρωτόκολλο. Εναλλακτικές μεθόδοι χρησιμοποιούν υζηλές δόσεις κυταραβίνης μόνης της ή μαζί με άλλους δοκιμαζόμενους παράγοντες. Η χημειοθεραπεία επαγωγής δεν μπορεί να προσφέρεται για πολύ ηλικιωμένους λόγω των τοξικών επιδράσεών της όπως η μυελοκαταστολή και ο αυξημένος κίνδυνος λοίμωξης.\n8 Το φάρμακο ATRA (all-trans-ρετινοϊκό οξύ) σε συνδυασμό με χημειοθεραπεία εφόδου χρησιμοποιείται για θεραπεία της οξείας προμυελοκυτταρικής λευχαιμίας,Μ3. Ιδιαίτερη προσοχή πρέπει να δοθεί για αποφυγή της διαχυτής ενδοαγγειακής πίεσης, περιπλέκοντας την αντιμετώπιση των ΝΚΠ, όταν τα προμυελοκύτταρα απελευθερώσουν το περιεχομένο των κοκκίων τους στην περιφερική κυκλοφορία. Πλήρης ύφεση επιτυγχάνεται σε περίπου 50% -75% των νεοδιαγνωσθέντων ενηλίκων Η διάρκεια της ύφεσης εξαρτάται από τα προγνωστικά χαρακτηριστικά της αρχικής λευχαιμίας. Εννοείται βέβαια ότι συνεχίζεται η θεραπεία.\n9 Β)ΘΕΡΑΠΕΙΑ ΕΝΟΠΟΙΗΣΗΣ\nΛευχαιμικά κύτταρα συνεχίζουν να υπάρχουν ακόμα και μετά την πλήρη ύφεση σε ποσά μή ανιχνεύσιμα με τις τρέχουσες διαγνωστικές τεχνίκες. Αυτό καθιστά απαραίτητη την θεραπεία σταθεροποίησης για αποτροπή της υποτροπής. Το συγκεκριμένο είδος θεραπείας αποκατάστασης είναι εξατομικευμένο βάση προγνωστικούς παράγοντες του ασθενούς και τη γενική υγεία. Οι ασθενείς υποβάλλονται συνήθως σε ένα επιπλέον κύκλο 3-5 επισκέψεων εντατικής χημειοθεραπείας, που είναι γνωστή ως χημειοθεραπεία ενοποίησης. η αλλογενής μεταμόσχευση βλαστικών κυττάρων συνιστάται συνήθως σε ασθενείς υψηλού κινδύνου υποτροπής, αν ο ασθενής είναι σε θέση να ανεχτεί μια μεταμόσχευση και έχει ένα κατάλληλο δότη.\n10 Η καλύτερη θεραπεία αποκατάστασης για τις ενδιάμεσου κινδύνου ΟΜΛ είναι λιγότερο σαφής και εξαρτάται από τη συγκεκριμένη κατάσταση, συμπεριλαμβανομένης της ηλικίας και της γενικής υγείας του ασθενούς, τις προσωπικού αξίες του ασθενούς, και κατά πόσον ένας συμβατός δότης βλαστοκυττάρων είναι διαθέσιμος. Η ανοσοθεραπεία με διυδροχλωρική ισταμίνη(Ceplene) και ιντερλευκίνη-2(Proleukin) χρησιμοποιείται σε ασθενείς ακατάλληλους για μεταμόσχευση βλαστικών κυττάρων. Η ολοκλήρωση της ενοποίησης έχει αποδειχθεί ότι μειώνει τον απόλυτο κίνδυνο υποτροπής κατά 14%, οδηγώντας σε 50% αύξηση της πιθανότητας να διατηρηθεί η ύφεση.\n11 ΥΠΟΤΡΟΠΙΑΖΟΥΣΕΣ ΟΜΛ Η μεταμόσχευση αιμοποιητικών βλαστικών κυττάρων είναι η μόνη θεραπεία για ασθενείς με υποτροπιάζουσα ΟΜΛ. Στις ΗΠΑ έχει εγκριθεί η γεμτουζουμαμπη οζογαμισίνη,ένας κυτταροτοξικός παράγοντας που συνδεέται με τα μονοκλωνικά αντισώματα, για ασθενείς άνω των 60 ετών που δεν είναι υποψήφιοι για χημειοθεραπεία υψηλών δόσεων. Οι ασθενείς με υποτροπιάζουσα ΟΜΛ που δεν είναι υποψήφιοι για μεταμόσχευση βλαστικών κυττάρων, ή που έχουν υποτροπιάσει μετά από μία μεταμόσχευση βλαστικών κυττάρων, μπορεί να τους προταθεί θεραπεία σε μια κλινική δοκιμή, όμως είναι περιορισμένες οι συμβατικές θεραπευτικές επιλογές.\n12 Κυτταροτοξικά φάρμακα όπως η κλοφαραβίνη, και άλλες στοχευμένες θεραπείες είναι υπο έρευνα.\nΓια την υποτροπιάζουσα οξεία προμυελοκυτταρική λευχαιμία (APL),το τριοξείδιο του αρσενικού έχει δοκιμαστεί σε δοκιμές και έχει εγκριθεί από την Υπηρεσιά Τροφίμων και Φαρμάκων,FDA. Όπως το ATRA,έτσι και το τριοξείδιο του αρσενικού δεν λειτουργεί με τις άλλες υποκατηγορίες της ΟΜΛ.\nΚατέβασμα ppt "Μιχάλης Χατζηματθαίου Φοιτητής ΙΣΑΠΘ ΑΕΜ:30462"


Μια δολοφονία με πολιτισμική σφραγίδα! | ΤΟ ΠΟΝΤΙΚΙ\nΤο αυτοκέφαλο της Ουκρανίας ως γεωπολιτική διαμάχη!\nΕίμαστε μια ωραία πολύγλωσση κυβερνητική ατμόσφαιρα!\n19.10.2018 / ΞΕΝΟΦΩΝ Α. ΜΠΡΟΥΝΤΖAΚΗΣ\nΜια δολοφονία με πολιτισμική σφραγίδα!\nΆραγε έχουμε σκεφτεί πόση βαρβαρότητα κρύβει ο λαϊκισμός, η μεροληψία, οι ιδεολογικές αγκυλώσεις, η ηλιθιότητα; Έχουμε αναλογιστεί πόσο μπορεί να επιβαρύνει τις ζωές, την καθημερινότητα των άλλων μια ανόητη στην πιο απλοϊκή εκδοχή της, εκτίμηση και ερμηνεία τής πραγματικότητας; Πόσο κακό μπορεί να προξενήσει η άγνοια, ο φανατισμός, η προσπάθεια να κόψουμε και να ράψουμε τον κόσμο σύμφωνα με τα ιδεολογικά μέτρα μας;\nΤα παραδείγματα είναι πολλά - όσες και οι επικρίσεις που τόσο αλόγιστα έχει δεχτεί ο σύγχρονος ανεκτικός δυτικός πολιτισμός, συγκρινόμενος συχνά πυκνά με διάφορες εξωτικές εκδοχές κουλτούρας. Πολιτικοί αμπελοφιλόσοφοι που θήτευσαν τυλιγμένοι σε βρώμικα αμπέχονα και στην αλουσιά στα κομματικά κατηχητικά, συγκρίνουν και κατακρίνουν θεμελιώδεις αρχές του δυτικού πολιτισμού.\nΠριν μερικούς μήνες, ο κ. Κυρίτσης, για παράδειγμα, διαπρεπές στέλεχος του ΣΥΡΙΖΑ, σε μιαν εκτυφλωτική θεωρητική έκλαμψη είχε δηλώσει: «Ο δυτικός πολιτισμός έστειλε εκατομμύρια παιδιά στους θαλάμους αερίων και οι δυτικές κοινωνίες ψηφίζουν τους πολιτικούς απογόνους αυτών που το έκαναν. Για τους ισλαμιστές δεν υπάρχει κάτι ανάλογο καταγεγραμμένο».\nΔηλαδή, το μεγαλοφυές του συμπέρασμα ήταν ότι ο δυτικός πολιτισμός είναι το Άουσβιτς και μόνο αυτό. Ή ακόμα πιο προχωρημένα, τα εγκλήματα είναι αποκλειστική διαστροφή του δυτικού καπιταλισμού, έχοντας προφανώς στο διαυγές και άμωμο σκεπτικό του μια θεολογικά εξιδανικευμένη εκδοχή ζωής δίχως μίση και πάθη και γενικότερα εγκληματικές φύσεις. Αγάπη μόνο!\nΑπό την άλλη, σαν βαθύς γνώστης της ιστορίας, δυσκολεύεται να ανασύρει κάτι ανάλογο από τον ειρηνικό ισλαμικό πολιτισμό και την θρησκευτική του προσήλωση στα ανθρωπιστικά ιδεώδη - που αγνοεί η Δύση.\nΑπό πού άντλησε ο κος Κυρίτσης και οι περί αυτόν διαπρεπείς διανοητές της Αριστεράς την επαναστατική τους κουλτούρα; Από το Ισλαμαμπάντ ή από το Παρίσι; Από το Ισλάμ ή από την Ευρώπη των επαναστατικών κινημάτων; Με την ευκαιρία όμως να θυμίσουμε ότι το Ισλάμ που παρουσιάζεται από μερικούς ως θρησκεία αγάπης και ειρήνης, εγκαθιδρύθηκε μέσα από εξοντωτικούς επεκτατικούς πολέμους. Δεν υπήρξε χώρα που να ήταν εξ αρχής μουσουλμανική. Αυτές δημιουργήθηκαν υπό την …πειστική διαλεκτική διαδικασία σφαγών, διασποράς φόβου και τρόμου. Αυτά, επειδή οι μουσουλμάνοι που έρχονται να κατοικήσουν (από βίτσιο;) στις αμαρτωλές χώρες των δυτικών απίστων, έχουν στις αποσκευές τους έτοιμο και το ποίημα, πως είναι θύματα του δυτικού επεκτατισμού και πως η άμωμη θρησκεία τους καταδιώκεται από φανατικούς σταυροφόρους ρατσιστές. Επικαλούνται με τα επιχειρήματά τους τις ιδεολογικές ευαισθησίες της Δύσης. Τέλος πάντων.\nΟ τρόπος εκτέλεσης του Σαουδάραβα δημοσιογράφου είναι απολύτως ενδεικτικός του τρόπου που ο αραβικός κόσμος αντιλαμβάνεται την ανθρώπινη ζωή. Η φρικιαστική εκτέλεση από την Σαουδαραβική μοναρχία, ενός ανθρώπου που διεκδικούσε την αυτονόητη ελευθερία της κρίσης του, δεν είναι τυχαία. Θα μπορούσαν να το κάνουν στα μουλωχτά, όπως συνήθως συμβαίνει. Στην περίπτωση αυτή όμως το στυλ του τρόμου αποτελεί ενδεικτικό στοιχείο της πολιτισμικής καταγωγής. Τόσο η υπερπαραγωγή του τρόμου όσο και ο συμβολισμός του θα έχαναν το νόημά τους και την δυναμική της πολιτισμικής τους πρόσληψης.\nΘα μπορούσαμε άραγε να φανταστούμε μια ανάλογης μεθοδολογίας εκτέλεσης ενός συμβολαίου θανάτου από μια δυτική δημοκρατική κυβέρνηση; Θα μπορούσε μια δυτική κυβέρνηση να αντέξει το αδιανόητο βάρος μια παρόμοιας δολοφονίας;


Μάρθα Φριντζήλα: Οι άνθρωποι της τέχνης γνωρίζουν καλά την απομόνωση. Τη θέλουν για να αναστοχάζονται - Cat Is Art\nΤη Δευτέρα, 27 Αυγούστου του 2018, παρουσιάστηκε ο «Προμηθέας Δεσμώτης» του Αισχύλου στα «Αισχύλεια», στο Παλαιό Ελαιουργείο Ελευσίνας. Σκηνοθέτις της παράστασης ήταν η Μάρθα Φριντζήλα που έχει γεννηθεί στην Ελευσίνα.\nΉταν μια περιπετειώδης παράσταση μιας και η βροχή προκάλεσε τη διακοπή της για αρκετή ώρα αλλά τελικά χάρισε αξέχαστες στιγμές στο κοινό.\nΎστερα από λίγες ημέρες έγραψα στο Catisart.gr: «Η Μάρθα Φρινζήλα με τη σκηνοθεσία της μ;aς χάρισε έναν αυθεντικό Προμηθέα. Έναν Δεσμώτη που θα έπρεπε να τον δουν σε όλο τον κόσμο. Έναν Προμηθέα που τώρα πρέπει να βγάλει άμεσα διαβατήριο και εισιτήρια και να ταξιδέψει σε όλη τη γη»…\nΠρόσθεσα επίσης: «Τα κοστούμια από την Baumstrasse team πρέπει οπωσδήποτε να πάρουν θέση σε ένα Νέο Θεατρικό Μουσείο».\nΤη Μάρθα Φριντζήλα τη γνώρισα από τότε που δημιούργησε τον Χώρο Τέχνης και Εκπαίδευσης Baumstrasse [«Δρόμος με Δέντρα»].\nΩς δασκάλα, ως ηθοποιός, ως σκηνοθέτις και ως τραγουδίστρια διακρίνεται για το πάθος και τη συνέπειά της. Διακρίνεται κυρίως επειδή σέβεται και τους συνεργάτες της και τους θεατές, το κοινό…\nΣτη δύσκολη εποχή που ζούμε [και] λόγω πανδημίας, σκέφθηκα πως η Μάρθα Φριντζήλα μπορεί να μας προσφέρει πολλά από την εμπειρία της. Ας την ακούσουμε λοιπόν…\n* Η δουλειά μας δεν είναι μόνο η παράσταση και η επαφή με το κοινό. Ένας καλλιτέχνης του θεάτρου μπορεί σε μία κατάσταση αναγκαστικής παύσης να συνεχίσει να εργάζεται μελετώντας, γράφοντας, σχεδιάζοντας, διαβάζοντας, δημιουργώντας. Ο Σεργκέι Παρατζάνοφ πέρασε δεκαπέντε χρόνια από τη ζωή του στην απομόνωση. Βγαίνοντας μας έδωσε τον «Ασίκ Κερίμπ». Αυτό που μπορώ να πω με μία σχετική σιγουριά είναι πως ένας καλλιτέχνης του θεάτρου θα χρησιμοποιήσει την εμπειρία του εγκλεισμού, της ανασφάλειας και του φόβου για να εμπλουτίσει το έργο του, όπως κι ένας συνθέτης ή ένας ζωγράφος. Οι άνθρωποι της τέχνης τη γνωρίζουν καλά την απομόνωση, συχνά την επιθυμούν για να αναστοχάζονται. Οι δυσκολίες που θα αντιμετωπίσει ο καλλιτέχνης σε μια επείγουσα κατάσταση όπως αυτή που διανύουμε είναι οικονομικής φύσης κυρίως, εφόσον το κράτος δεν μπορεί να κατανοήσει την αναγκαιότητα της τέχνης ώστε να μεριμνήσει για τους εργάτες της. Το κράτος μάς έχει αποδείξει πως δεν θεωρεί τη λειτουργία της τέχνης ουσιαστική και θεμελιώδη για την κοινωνία, αλλά επικουρική.\n* Αυτή είναι μία ερώτηση που θα απαντηθεί από τους θεωρητικούς της τέχνης και τους curators όταν τελειώσει αυτή η περίοδος. Ο καλλιτέχνης δεν θα ψάξει νέες φόρμες τέχνης, θα εφαρμόσει τη γνώση και την εμπειρία του για να επικοινωνήσει την τέχνη που ήδη υπηρετεί, με κάθε τρόπο: με διαδικτυακές συναυλίες, με αναγνώσεις και αναλόγια, με εκθέσεις. Και ίσως βρει και κάποιον τρόπο να πληρώνεται για αυτό. Και οι θεωρητικοί της τέχνης θα γράψουν για αυτό το φαινόμενο, ενώ οι curetors θα προσπαθήσουν να το καταλάβουν, να το κατηγοριοποιήσουν και να το πουλήσουν όταν βρεθούν στην ανάγκη με τίτλο «Πώς δημιουργούμε νέες φόρμες στην τέχνη στον καιρό του κορονοϊού».\n* Αυτό είναι ιδιοσυγκρασιακό θέμα. Συνήθως όμως η αγωνία για την υγεία δεν επηρεάζει τη δημιουργία. Η λειτουργία της τέχνης είναι θεραπευτική όχι μόνο για το κοινό μα και για τον καλλιτέχνη. Δεν μπορώ να πιστέψω πως η Πίνα Μπάους ή ο Νίκος Αλεξίου ή η Μαρίκα Νίνου δεν αγωνιούσαν για την υγεία τους και τη ζωή τους όταν δημιουργούσαν τα τελευταία σπουδαία έργα τους ήδη βαριά άρρωστοι.\n– Σας ευχαριστώ πολύ. Για όλα. Γι’ αυτή τη μετάδοση γνώσεων και εμπειρίας.


Τρυπητή Γαύδου - Χανιά | Terrabook\nH παραλία της Τρυπητής στο νησί της Γαύδου είναι η νοτιότερη ακτής της Ευρώπης και αυτό από μόνο του είναι λόγος για να την επισκεφθείτε!\nΗ Τρυπητή βρίσκεται εφτά χιλιόμετρα νότια του λιμανιού της Καραβέ. Στο ανατολικό της κομμάτι έχει άμμο, ενώ στο δυτικό, που είναι γνωστό και ως η «μύτη» έχει μεγάλες πέτρες και βότσαλα. Σήμα κατατεθέν της Τρυπητής είναι οι τρεις μεγάλες φυσικές καμάρες, οι Καμαρέλλες, που σχηματίζονται στη γωνία του νησιού, δηλαδή στο ανατολικό τέρμα της παραλίας.\nΠάνω από τις Καμαρέλλες έχει κτιστεί μια τεράστια καρέκλα, γνωστή και ως «ο θρόνος του Οδυσσέα», στην οποία μπορείτε να σκαρφαλώσετε και να αγναντέψετε από εκεί την απεραντοσύνη του Λιβυκού Πελάγους. Σύμφωνα με κάποιους μελετητές, η Γαύδος ταυτίζεται με την ομηρική Ωγυγία, το νησί της Καλυψούς, όπου πέρασε ο Οδυσσέας επτά χρόνια κατά το ταξίδι της επιστροφής στην Ιθάκη.\nΗ παραλία της Τρυπητής έχει δημιουργηθεί στην έξοδο ενός ξεροπόταμου και δίπλα στην παραλία υπάρχει αλυκή, μια λίμνη με θαλασσινό νερό, το οποίο το καλοκαίρι εξατμίζεται, αλλά το χειμώνα φιλοξενεί πολλά πτηνά, που μεταναστεύουν από την Ευρώπη προς την Αφρική.\nΣτην Τρυπητή μπορείτε να φτάσετε με σκάφος ή με τα πόδια από μονοπάτι που ξεκινάει από τον Κόρφο. Η απόσταση είναι περίπου τρία χιλιόμετρα και η διαδρομή περνάει μέσα από πευκόφυτες εκτάσεις. Κατά τη διάρκεια της πορείας θα συναντήστε εγκαταλελειμμένες αγροικίες κτισμένες από πέτρα στην περιοχή Αλυκή.


Fratelli d’Italia.. και τουλίπες | Ο Ρογήρος πάει Μουντιάλ\n« Αγγλικά ναυάγια… γερμανική προέλαση\nΕκπλήξεις και σκόρπιες κουβέντες »\nFratelli d’Italia.. και τουλίπες\nPublished Ιουνίου 15, 2010\tποδόσφαιρο 6 Σχόλια\nΕτικέτες: Dirk Kuijt, Fratelli d'Italia, ποδόσφαιρο, όμιλος Ε΄, όμιλος Στ΄, Αργεντινή, Αχριμάν, Αχούρα Μάζδα, Αγγλία, Αντολίν Αλκάρας, Βραζιλία, Γιόχαν Κρόϊφ, Δανία, Ενρίκε Βέρα, Ιταλία, Ιαπωνία, Καμερούν, Καμορανέζι, Μπρυνό Μετσύ, Μαρτσέλο Λίππι, Μαμέλι, Νέα Ζηλανδία, Οράνιε, Ολλανδία, ΠΚ Γερμανίας 2006, Παραγουάη, Παγκόσμιο Κύπελλο, Σαλβαδόρ Καμπάνιας, Σενεγάλη, Σκουάντρα Ατζούρα, Σλοβακία, Φάμπιο Κανναβάρο, Χεράρδο Μαρτίνο, εθνικοί ύμνοι\nΑπό μικρός επιδίωκα να παρακολουθώ από νωρίς τις μεταδόσεις των παιχνιδιών εθνικών ομάδων. Ο λόγος ήταν ότι ήθελα να προλάβω την ανάκρουση των εθνικών ύμνων. Εθνικοί ύμνοι; Αυτά τα άθλια κατάλοιπα της ιδεολογίας του εθνικού κράτους; Ό,τι και να πείτε, πολλοί από τους ύμνους είναι μουσικά πολύ ωραίοι. Κυρίως, όμως, η στάση κι η εικόνα των ποδοσφαιριστών την ώρα που ακούγεται ο εθνικός τους ύμνος είναι πολύ συχνά απολύτως ενδεικτική της ψυχολογίας τους, του état d’ esprit τους, του κλίματος που επικρατεί στο εσωτερικό της ομάδας, της επιθυμίας των παικτών για τη νίκη. Εντάξει, εξυπακούεται ότι πρέπει η ομάδα να είναι καλή με ποδοσφαιρικούς όρους, αλλιώς τα ΠΚ θα τα κατακτούσε η Ονδούρα ή η Γουατεμάλα. Και, για ένα «αντιπαράδειγμα», ρωτήστε με για το «χυμείο» των Σέρβων την ώρα ανάκρουσης του «εθνικού» τους ύμνου πριν από τα παιχνίδια του ΠΚ της Γερμανίας το 2006 (και ιδίως το πρώτο, με τους Ολλανδούς).\nΙταλία: Πιστεύω, λοιπόν, ότι δεν υπάρχει μουσικά ωραιότερος εθνικός ύμνος από το Φρατέλλι ντ’ Ιτάλια , το τραγούδι σύμβολο του Ρισορτζιμέντο (που πάντως έγινε εθνικός ύμνος της γειτονικής χώρας μόλις το 1948, μια και ο οίκος της Σαβοΐας είχε δικό του ύμνο). Βεβαίως, οι στίχοι του Μαμέλι (για την Ιταλία που φορά την περικεφαλαία του Σκιπίωνα και καλεί τους πατριώτες, οι οποίοι πυκνώνουν τις κοόρτεις, έτοιμοι να δώσουν τη ζωή τους για τη χώρα) εντάσσονται στο γνωστό πλαίσιο του εθνικισμού του προπερασμένου αιώνα (πώς θα μπορούσε, άλλωστε, να είναι διαφορετικά;), τουλάχιστον όμως δεν είναι αιμοβόρικοι όπως αυτοί της Μασσαλιώτιδας. Παραδοσιακά οι Ιταλοί ποδοσφαιριστές είναι οι πιο παθιασμένοι ερμηνευτές εθνικού ύμνου. Φέτος κιόλας που δεν ξεκινά στην ενδεκάδα ο (Αργεντίνος) Καμορανέζι έχουμε την ευκαιρία να παρακολουθήσουμε 11 παίχτες να τραγουδούν με την ψυχή τους αγκαλιασμένοι. Και φέτος το κλίμα της εθνικής Ιταλίας μοιάζει πολύ καλό: το πάθος για τη νίκη υπάρχει σε επαρκέστατο βαθμό. Αρκεί;\nΕδώ αρχίζουν τα δύσκολα, γιατί, μολονότι στον πάγκο έχει επιστρέψει ο παμμέγιστος Μαρτσέλο Λίππι, από τους ήρωες της επικής κατάκτησης του γερμανικού μουντιάλ πολλοί δεν βρίσκονται πια στην αποστολή, λόγω ηλικίας ή φόρμας (Γκρόσσο, Τόνι, Τόττι, Ματεράτσι) ή είναι στον πάγκο (Πίρλο, Γκαττούζο, Καμορανέζι). Υπάρχουν βέβαια οι Τζαμπρόττα, Ντε Ρόσσι, Γιακουίντα και Τζιλαρντίνο (μόνο ο πρώτος ήταν όμως βασικός το 2006) και φυσικά ο ηγέτης Φάμπιο Κανναβάρο που και χτες ακόμη έδειξε σε κάποιες στιγμές το γιατί είναι ο μεγαλύτερος αμυντικός που ανέδειξε το ευρωπαϊκό ποδόσφαιρο τα τελευταία 20 χρόνια. Στα 37 του, πάντως, δεν μπορεί να είναι αυτός που ήταν σε ολόκληρο ενενηντάλεπτο. Η νέα φουρνιά των Ατζούρι δεν είναι κακή, αλλά δείχνει να της λείπουν οι προσωπικότητες που θα κάνουν την ομάδα πραγματικά σπουδαία και θα της επιτρέψουν να υπερασπιστεί τον τίτλο της.\nΤα προτερήματα και τα μειονεκτήματα της φετινής Σκουάντρα Ατζούρα φάνηκαν και στο πρώτο παιχνίδι της [Ιταλία-Παραγουάη 1-1 (0-0), Κέηπ Τάουν], όπου η συνεχής βροχή μας θύμισε ότι εκεί στο νότιο ημισφαίριο έχουν μπει στον χειμώνα. Η Ιταλία είχε ως συνήθως την υπεροχή, αλλά αυτή ήταν άκαρπη. Είχε την ατυχία να ξεκινήσει τους αγώνες της με την πιο δυνατή από τις αντιπάλους της στον όμιλο. Δέχτηκε πρώτη γκολ σε πολύ δυσάρεστο για αυτήν χρονικό σημείο (λίγο πριν το τέλος του α΄ ημιχρόνου), αλλά αντέδρασε, μπόρεσε να ισοφαρίσει και συνέχισε να πιέζει για τη νίκη μέχρι τέλους, χωρίς πάντως να δημιουργήσει φάσεις. Η ισοπαλία ήταν φυσική και δίκαιη κατάληξη αυτού του ματς τακτικής και έντασης που παρακολουθήσαμε. Εννοείται ότι η πρόκριση της Ιταλίας στην επόμενη φάση δεν τίθεται εν αμφιβόλω. Άλλωστε οι άλλες δύο ομάδες του ομίλου είναι πολύ αδύναμες. Η κατάκτηση της πρώτης θέσης, όμως, δεν είναι πια σίγουρη για τους Ιταλούς, κι οι δεύτεροι έχουν πάντα μεγάλες πιθανότητες να πέσουν πάνω σε ομάδα φόβητρο ή πολύ φορμαρισμένη (εδώ το μενού για τον δεύτερο του Στ΄ ομίλου προβλέπει λογικά Ολλανδία) και τη βεβαιότητα δυσμενέστερης μεταχείρισης όσον αφορά τις μετακινήσεις και τις ημέρες ξεκούρασης. Απομένει να διαπιστώσουμε πόσο μακριά μπορούν να πάνε μια Ιταλία που δεν είναι η πιο προικισμένη σε ταλέντο και προσωπικότητες το πάθος, οι παραδοσιακές αρετές της νοοτροπίας και τακτικής και η προπονητική επάρκεια του Λίππι.\nΠαραγ ουάη, υποψήφια για μεγάλα πράγματα: Για τη χτεσινή αντίπαλο της Ιταλίας αξίζουν περισσότερα από δυο λόγια. Η Παραγουάη προκρίθηκε πολύ άνετα από το μίνι πρωτάθλημα της Ν. Αμερικής (τερμάτισε τελικά τρίτη πίσω από Βραζιλία, Χιλή, αλλά αφού είχε ήδη εξασφαλίσει από νωρίς την πρόκρισή της). Θα θυμάστε ότι από την πρώτη στιγμή θεωρήσαμε την Παραγουάη την πιο σοβαρή υποψήφια για να κάνει την έκπληξη σ’ αυτό το ΠΚ. Η ομάδα του άγνωστου στην Ευρώπη Αργεντινού τεχνικού Χεράρδο Μαρτίνο έδειξε τις αρετές της στο παιχνίδι με τους Ιταλούς: πραγματικό σύνολο, απίστευτα οργανωμένη, πρεσάρει και αμύνεται έξυπνα, ενώ ξέρει να κρατά τη μπάλα πολύ καλά, ανεξαρτήτως αντιπάλου. Έχει όλες τις δυνατότητες να πάει ψηλά, αλλά πρέπει να κατακτήσει τη νοοτροπία μεγάλης ομάδας, πράγμα δύσκολο. Το υλικό της είναι πολύ ενδιαφέρον: χτες ξεκίνησε αφήνοντας στον πάγκο τα δύο επιθετικά αστέρια της (Καρντόσο και Σάντα Κρους), αγωνιζόμενη με δύο παίκτες της Μπουντεσλίγκα, και συγκεκριμένα της Ντόρτμουντ (τον Βαλντές και τον Αργεντίνο Μπάρριος, ο οποίος πολιτογραφήθηκε πριν ένα μήνα για να καλυφθεί η μεγάλη απώλεια του πρώτου σκόρερ των προκριματικών: του Σαλβαδόρ Καμπάνιας, ο οποίος τραυματίστηκε σοβαρότατα τον Ιανουάριο από πυροβολισμό στο κεφάλι σ’ ένα μπαρ της Πόλης του Μεξικού). Και μια απορία, λαμβανομένου υπόψη του γεγονότος ότι οι Παραγουανοί δεν είναι κι οι πιο ακριβοί της αγοράς. Τα τζιμάνια οι σκάουτερ των μεγάλων ελληνικών ομάδων δεν μπορούσαν να ανακαλύψουν αυτό το «χάμμερ» της παραγουανής άμυνας, τον στόππερ (και σκόρερ χτες) Αλκάρας (έπαιζε στη Μπρυζ και μεταγράφηκε εσχάτως στη Γουίγκαν) ή αυτή την παιχτούρα, τον δεξί χαφ Βέρα, που χτες πρέπει να έκανε ίσα με 100 χλμ (αυτός παίζει στον Ισημερινό, στην LDU του Κίτο);\nΤο άλλο ματς του Στ΄ ομίλου [Σλοβακία-Νέα Ζηλανδία 1-1 (0-0), Ράστενμπεργκ/ Ρύστενμπυρχ] δεν θα μας απασχολήσει και πολύ. Η σύγκρουση ανάμεσα σε μια μέτρια ευρωπαϊκή ομάδα που δεν έχει ξαναπαίξει σε τελικά ΠΚ και την ασθενέστερη σε δυναμικότητα ομάδα του Μουντιάλ, δεν είχε να δείξει κάτι το ιδιαίτερο. Εκτός από τη νευρικότητα των Κεντροευρωπαίων που φάνηκαν να νιώθουν πολύ άβολα στο κοστούμι του φαβορί και τη φιλοτιμία και αγωνιστικότητα (βρετανικού τύπου φυσικά) των Νεοζηλανδών που ανταμείφθηκαν με την ισοφάριση στις καθυστερήσεις. Καμία από τις δύο ομάδες δεν έχει ουσιαστικές πιθανότητες πρόκρισης, οπότε πάμε παρακάτω.\nΤουλίπες με γερές ρίζες: Αν η Αργεντινή και η Αγγλία αποτελούν, αντίστοιχα, τον Αχούρα Μάζδα και τον Αχριμάν της προσωπικής ποδοσφαιρικής μου θρησκείας, τα συναισθήματά μου για τους Οράνιε έχουν περάσει από πολλές διακυμάνσεις. Πρόλαβα πολύ μικρός να θαυμάσω την τεράστια ομάδα της δεκαετίας του ’70 (την καλύτερη έκθεσή μου έβερ την έγραψα στην Ε΄ Δημοτικού για τον Γιόχαν Κρόϊφ, τον οποίο επέλεξα αντί πολιτικών και ανθρώπων του πνεύματος στο κλασσικό θέμα «ποιά προσωπικότητα θαυμάζετε»), γοητεύτηκα από την πρωταθλήτρια Ευρώπης του ’88, εκτίμησα τον Άγιαξ του φαν Χάαλ και την Αϊντχόφεν του Χίντινκ. Ωστόσο, γύρω στα μέσα της δεκαετίας του ’90 άρχισα να «κρυώνω» με τους Οράνιε. Η κοινώς αποδεκτή άποψη θέλει τους Ολλανδούς να παίζουν πάντα γρήγορα, τεχνικά και καθαρά. Στην πραγματικότητα παίζουν εδώ και κάποια χρόνια πάντα δυνατά και συχνά στα όρια του αντιαθλητικού. Δεν μπορώ, πάντως, να αμφισβητήσω ότι στην καλή μέρα τους και με μια καλή φουρνιά παιχτών έχουν τις δυνατότητες για πολλά πράγματα.\nΟι Ολλανδοί ξεκίνησαν φέτος με το δυσκολότερο παιχνίδι που είχαν να δώσουν στην πρώτη φάση [Ολλανδία-Δανία 2-0 (0-0), Γιοχάνεσμπουργκ]. Οι Δανοί είναι μια καλή ομάδα με μερικές σπουδαίες μονάδες (Κρίστιαν Πόουλσεν, Γιόργκενσεν, Κάλενμπεργκ), αλλά χωρίς τη νοοτροπία μεγάλης ομάδας. Για ένα ημίχρονο προβλημάτισαν ιδιαίτερα το φαβορί, μέχρι που ξεμπλόκαραν το παιχνίδι για χάρη των αντιπάλων τους με το αυτογκόλ στο 46΄. Οι Ολλανδοί άργησαν, αλλά κλείδωσαν τη νίκη με τον εξαιρετικό αυτό παίχτη που ανέδειξε το Κάτβαϊκ και ο οποίος διαθέτει ένα όνομα που αψηφά κάθε προσπάθεια μεταγραφής του στα ελληνικά (ας το πούμε συμβατικά Κέυτ). Ο δρόμος για την Ολλανδία φαίνεται πια ανοιχτός μέχρι τον προημιτελικό όπου κατά τα φαινόμενα θα τους περιμένει η Βραζιλία (όπως και το ’94).\nΤο δεύτερο ματς του πέμπτου ομίλου δεν πρόκειται να μείνει χαραγμένο στη μνήμη μας [Ιαπωνία-Καμερούν 1-0 (1-0), Μπλουμφοντέιν]. Θα κρατήσουμε τη μεθοδική και πειθαρχημένη προσπάθεια της ιαπωνικής ομάδας, που επιβεβαιώνει την πρόοδο του ποδοσφαίρου της Άπω Ανατολής. Αντιθέτως, η απογοητευτική εμφάνιση του Καμερούν καταδεικνύει την οπισθοχώρηση του αφρικάνικου ποδοσφαίρου. Θα θυμάστε ότι εκεί γύρω στο ’90, μετά τη φοβερή πορεία των Αδάμαστων Λιονταριών του Καμερούν στην Ιταλία (και τον άδοξα χαμένο προημιτελικό με τους Άγγλους) όλοι πλειοδοτούσαν σχετικά με το πόσο γρήγορα μια αφρικανική ομάδα θα διεκδικήσει ΠΚ. Είκοσι χρόνια μετά, και, με την εξαίρεση της πολύ καλής Σενεγάλης του Μπρυνό Μετσύ στο ασιατικό Μουντιάλ του 2002, οι αφρικανικές εθνικές δεν έχουν σπουδαία επιτεύγματα να επιδείξουν. Οι εξηγήσεις είναι πολλές και σύνθετες για να παρατεθούν εδώ και τώρα. Ίσως βέβαια οι κριτικές να ήταν λιγότερο αυστηρές αν το σουτ του ΕμΜπία στο δοκάρι είχε δώσει την ισοφάριση στους Καμερουνέζους. Όπως έχουν, όμως, τα πράγματα, το Μουντιάλ του Καμερούν μάλλον έχει ήδη τελειώσει.\nΑύριο, θα έχουμε την ευκαιρία να πούμε κάτι και για τη σούπα Ακτής Ελεφαντοστού και Πορτογάλων, καθώς και την, όχι και τόσο άνετη, είσοδο στη διοργάνωση του μεγάλου φαβορί.\n6 Responses to “Fratelli d’Italia.. και τουλίπες”\n1 Κώστας Ζαφείρης Ιουνίου 16, 2010 στο 08:35\nΣχετικά με τη Squadra Azzura\nΩς προς το αγωνιστικό μέρος, συμφωνώ σε μεγάλο βαθμό με τις εκτιμήσεις του οικοδεσπότη για την προσφιλή μου Ιταλία. Αυτή η ομάδα –παρόλα τα ισχυρά σημεία της- δε με πείθει ότι μπορεί να πάει μακριά. Αλλά από την άλλη ένα καλύτερο ξεκίνημα για τους azzuri ίσως να μην ήταν καλός οιωνός. Συνηθισμένοι είναι από στραβά ξεκινήματα –και το Χ με την Παραγουάη ήταν ένα από αυτά, άσχετο αν μου άρεσε η αντίδραση στο κρύο γκολ που δέχτηκαν. Άλλωστε είναι στη νοοτροπία των γειτόνων η –λίγο μαζοχιστική είναι αλήθεια- αντίληψη ότι μια νίκη που υποφέρεις για να την πετύχεις είναι προτιμότερη από μια επιβλητική επικράτηση. (το 1-0 π.χ. είναι μεγαλειώδης και επική νίκη, ενώ το 4-0 άνετη νίκη και ως εκ τούτου όχι τόσο μεγάλης σημασίας).\nΤο ενδιαφέρον είναι ότι από το βράδι της Δευτέρας έχουν αρχίσει στηγ Ιταλία τα γνωστά λαϊκά δικαστήρια. Κατά το κοινώς λεγόμενο δυο είναι τα πράγματα για τα οποία έχουν άποψη όλοι ανεξαιρέτως οι Ιταλοί και Ιταλίδες, η εθνική ομάδα και το δεύτερο είναι το φεστιβάλ του San Remo. Πρέπει να ξεκινάει ο Di Natale; γιατί να είναι στον πάγκο Pirlo και Gattuso; Μπορούν να τα καταφέρουν οι μπαρουτοκαπνισμένοι βετεράνοι του 2006; Γιατί δεν είναι στην εθνική ο Balotelli και ο Totti; Αυτά είναι τα θέματα για τα οποία θ’ ακούσεις εμβριθείς και παθιασμένες τοποθετήσεις ακόμα κι από την περιπτερού της γειτονιάς οπουδήποτε στην Ιταλική Χερσόνησο.\nΩστόσο το μέγα θέμα που έχει προκύψει αυτές τις μέρες στην Ιταλία, προέρχεται από τους πανηγυρισμούς του Radio Padania –ημιεπίσημου ραδιοφωνικού σταθμού της Λέγκας του Βορρά- στο γκολ της Παραγουάης, («ανοίξαμε το σκορ» ήταν η αναγγελία του). Οι πανηγυρισμοί συνοδεύτηκαν από κακεντρεχή σχόλια για το –ναπολιτάνο- Fabio Cannavaro. Η πολιτική κάλυψη ήρθε από τον ευρωβουλευτή της Λέγκας Matteo Salvini ο οποίος δήλωσε «δεν υπάρχει συνταγματική επιταγή που να μας υποχρεώνει να υποστηρίζουμε την εθνική Ομάδα», ενώ οι εξτρεμιστές της Λέγκας μιλούν για Εθνική Παδανίας αποτελούμενοι από παίκτες του Βορρά. Ίσως τα πράγματα να τα έβαλε στην πραγματική τους διάσταση ο ίδιος ο Marcello Lippi ο οποίος απάντησε “non me ne frega niente del Radio Padania” (σε ελεύθερη απόδοση: «δε δίνω δεκάρα για το Radio Padania»).\nΕνδιαφέρουσα διάσταση, χαρακτηριστική της παρούσας κατάστασης, σε μια χώρα που η εθνική ομάδα ποδοσφαίρου αποτελούσε ανέκαθεν βασικό σημείο αναφοράς της οικοδόμησης εθνικής ταυτότητας –εύστοχη ως εκ τούτου η αναφορά του Ρογήρου στον ύμνο του Mamelli.\nΖητώ συγγνώμη για τη σχοινοτενή αναφορά στους γείτονες, αλλά οι παλιές αγάπες δεν ξεχνιούνται….\n2 rogerios Ιουνίου 16, 2010 στο 09:50\nΚώστα, grazie mille για το πολύ κατατοπιστικό σχόλιο που φωτίζει μια άλλη όψη του θέματος Σκουάντρα Ατζούρα. Βέβαια, είσαι και ο καθ’ ύλην αρμόδιος για τα θέματα εθνικής Ιταλίας (όπως και ο Δρ για τα γερμανικά).\nΠάντως, ακόμα κι αν δεν τους βλέπω για πολύ μακριά ως έχουν τα πράγματα, τους Ιταλούς δεν τους ξεγράφω ποτέ.\n3 drsiebenmal Ιουνίου 16, 2010 στο 09:11\nΡογήρε, όχι μόνο είναι απολαυστικά τα κείμενά σου, αλλά παρατηρώ και ότι οι σχολιαστές σου έχουν ο καθένας τις διαφορετικές προτιμήσεις/παλιές αγάπες του. Θα έχει πλάκα προχωρώντας…\n4 rogerios Ιουνίου 16, 2010 στο 09:52\nΜερσί για το κομπλιμέντο!\nΑυτό που επισημαίνεις δεν είναι τελικά η μαγεία που έχει η κάθε φάση ΠΚ, ακόμη και τώρα σε εποχές άκρατης εμπορευματοποίησης; Πιστεύω κι εγώ ότι όσο θα προχωρά η διοργάνωση τα αισθήματα θα βγαίνουν πιο έντονα στην επιφάνεια και τα αίματα – σε κάποιο βαθμό – θ΄ ανάψουν. Αν μάλιστα δούμε και λίγο καλύτερη μπάλα…\n5 π2 Ιουνίου 16, 2010 στο 17:02\nΚακώς δεν σε απασχολεί περισσότερο ο αγώνας ΣΛοβακίας – Νέας Ζηλανδίας. Ήταν ένας πολύ σημαντικός αγώνας για το αντιπροσωπευτικό μας συγκρότημα. Εξηγούμαι:\nΗ Νέα Ζηλανδία και η Ελλάδα συμμετέχουν για δεύτερη φορά σε Μουντιάλ. Στην πρώτη τους εμφάνιση και οι δύο τελείωσαν χωρίς βαθμό και μάλιστα με τον ίδιο ακριβώς συντελεστή τερμάτων (0-10 εμείς, 2-12 εκείνοι). Παίρνοντας έναν βαθμό, έστω στο 93΄, μας άφησαν πίσω στον άτυπο ανταγωνισμό για τη χειρότερη ομάδα στην ιστορία των Παγκόσμιων Κυπέλλων. Επόμενος στόχος μας είναι το Ελ Σαλβαδόρ, η μόνη άλλη χώρα με συμμετοχές σε δύο Μουντιάλ η οποία δεν έχει πάρει ούτε βαθμό (δεν συνυπολογίζονται οι ομάδες με συμμετοχή σε ένα μόνο Μουντιάλ). Ομολογουμένως, ο συντελεστής τερμάτων του Ελ Σαλβαδόρ φαντάζει αξεπέραστος (1-22), αλλά τίποτε δεν είναι απίθανο για την αρμάδα του χερ Όττο…\n6 rogerios Ιουνίου 16, 2010 στο 17:25\nΩχ, έχεις δίκιο! Αυτή η παράμετρος (ο μεγάλος αγώνας για τη χειρότερη μουντιαλική ομάδα έβερ) μου είχε διαφύγει.\nΦοβάμαι ότι πλέον οι Νεοζηλανδοί είναι πολύ μπροστά για μας (διότι αυτόν τον ένα βαθμό δεν τον πολυβλέπω). Ελπίζω τουλάχιστον να μην πάμε να κοντράρουμε το Ελ Σαλβαδόρ, αλλά τα 9 γκολάκια που χρειάζονται δεν είναι κι εντελώς απίθανα (π.χ 0-3 από τους Νιγηριανούς που θα μπουν αφιονισμένοι για να πάρουν και τη νίκη και καλύτερη διαφορά από τους Κορεάτες, έτσι ώστε να τους κάνει έπειτα και το Χ στο μεταξύ τους παιχνίδι/ 0-6 από τους Αργεντίνους, στο γνωστό σενάριο που τριγυρίζει στο μυαλό μου: παίζουν οι αναπληρωματικοί για να ξεχαρμανιάσουν, κάποιοι θέλουν να δείξουν στον προπονητή τους ότι αδικούνται και… να το σκορ-ποταμός κόντρα σε μια ομάδα με μηδενική ψυχολογία, αγωνιστικότητα υπό του μηδενός και πάθος ξεχασμένο στο 2004). Μακάρι αυτό το σενάριο να παραμείνει απλός εφιάλτης.


3 ΑΣΚΉΣΕΙΣ ΓΙΑ ΝΑ ΑΥΞΉΣΕΤΕ ΤΟ ΆΚΡΟ ΣΑΣ ΣΤΟ ΣΠΊΤΙ - ΚΑΤΑΛΛΗΛΌΤΗΤΑ\nΟι ασκήσεις για την αύξηση του άκρου μπορούν να γίνουν στο σπίτι επειδή δεν χρειάζονται φορητές συσκευές και είναι εύκολο να το κάνουν. Βοηθούν στην ενίσχυση του μυός της γλουτιαίας περιοχής, καθιστώντας την πιο σταθερή και μεγαλύτερη, και είναι επίσης χρήσιμη για την καταπολέμηση της κυτταρίτιδας επειδή βελτιώνει το αίμα και την λεμφική κυκλοφορία των ποδιών και του γλουτού.\nΗ σειρά ασκήσεων μπορεί να γίνει σε εναλλασσόμενες ημέρες για αρχάριους και καθημερινά για πιο προχωρημένους, αλλά πρέπει να ληφθεί μέριμνα να μην αισθανθείτε πόνο στην πλάτη, τα γόνατα και τους αστραγάλους. Εάν συμβεί αυτό, είναι σημαντικό να αναζητήσετε έναν επαγγελματία Φυσικής Αγωγής, να σταματήσετε να ασκείτε και να ξεκουραστείτε για 1 ή 2 ημέρες και αν ο πόνος επιμένει, πηγαίνετε στον γιατρό.\nΑσκήσεις για μεγέθυνση του άκρου\nΟι ασκήσεις για την αύξηση του άκρου πρέπει να γίνονται σύμφωνα με την ένδειξη επαγγελματία της φυσικής αγωγής και μπορούν να γίνονται συνεχώς για 30 έως 60 δευτερόλεπτα ανάλογα με τον βαθμό εκπαίδευσης του ατόμου. Μετά την πρώτη άσκηση, θα πρέπει να ξεκουραστείτε για 10 έως 30 δευτερόλεπτα και να ξεκινήσετε την επόμενη άσκηση.\nΣτο τέλος της τρίτης άσκησης, η σειρά μπορεί να επανεκκινηθεί 2 φορές. Με αυτόν τον τρόπο, κάθε άσκηση πρέπει να γίνεται τουλάχιστον 3 φορές για 30 έως 60 δευτερόλεπτα.\n1. Squat με πρόοδο\nΣε αυτή την άσκηση θα πρέπει να περπατάτε με μεγάλα βήματα και με κάθε βήμα θα πρέπει να σκύψετε. Όταν το πίσω πόδι είναι απλωμένο, μην κλίνετε τη φτέρνα στο πάτωμα και το μπροστινό γόνατο δεν πρέπει να εκτείνεται πέρα από τη γραμμή ποδιού.\n2. Ανυψώστε την καρέκλα με μόνο 1 πόδι\nΑνεβείτε σε μια καρέκλα ή πάγκο, με μόνο ένα πόδι τη φορά, όπως δείχνει η εικόνα, προσέχοντας να έχετε σταθερή και σταθερή στήριξη κατά την αναρρίχηση. Οι πλαστικές καρέκλες δεν συνιστώνται επειδή είναι ασταθείς και μπορούν να σπάσουν.\nΌσο ψηλότερη είναι η καρέκλα, τόσο μεγαλύτερη είναι η προσπάθεια, έτσι μπορείτε να ξεκινήσετε με ένα χαμηλότερο κάθισμα. Για να διευκολύνετε μπορείτε να βάλετε τα χέρια σας στη μέση και να θυμάστε να κρατάτε την πλάτη σας ευθεία και πάντα ανυπομονούμε να κρατήσουμε την σπονδυλική στήλη ευθυγραμμισμένη.\nΈνας άλλος τρόπος για να αυξήσετε το βαθμό δυσκολίας είναι να κρατάτε τα βάρη με τα χέρια σας.\n3. Κλοπή με άλματα\nΣκύψτε με τα πόδια σας μακριά και, όταν σηκώνεστε, κάντε ένα άλμα και στη συνέχεια σκύψτε ξανά, διαδοχικά. Κατά την οκλαδόν είναι σημαντικό να μαξιλάρετε κάνοντας τα γόνατα, μειώνοντας την πρόσκρουση σε αυτή την άρθρωση και αφήνοντας το μηρό παράλληλο προς το έδαφος, έτσι ώστε να γίνουν πραγματικά τα γλουτένια.\nΕίναι επίσης δυνατή η αύξηση του άκρου μέσω αισθητικών θεραπειών, όπως η τοποθέτηση της προσθετικής σιλικόνης και η λιποενεξία.\nΗ τοποθέτηση της πρόσθεσης στον γλουτό γίνεται υπό αναισθησία και καταστολή, διαρκεί κατά μέσο όρο 2 ώρες και γίνεται με μικρές τομές στους γλουτούς που επιτρέπουν την τοποθέτηση των εμφυτευμάτων σιλικόνης. Το μέγεθος της πρόθεσης ορίζεται από τον ιατρό και τον ασθενή σύμφωνα με τον σκοπό, ο οποίος είναι η αύξηση, η βελτίωση του σχήματος ή η αύξηση του μεγέθους του άκρου.\nΗ λιποενεξία είναι επίσης μια διαδικασία που μπορεί να γίνει για να αυξηθεί το άκρο ή να αλλάξει το σχήμα του και γι 'αυτό απομακρύνεται το τοπικό λίπος σε κάποια περιοχή, όπως η κοιλιά ή οι μηροί, και τοποθετείται στο άκρο.\nΜάθετε περισσότερα σχετικά με τον τρόπο αύξησης του άκρου με αισθητικές διαδικασίες.\nΟ καλύτερος τρόπος για να συμπληρώσετε τις ασκήσεις είναι να στοιχηματίσετε σε μια πλούσια σε πρωτεΐνες διατροφή, καθώς προωθούν τη γλουτιαία υπερτροφία. Έτσι μετά την προπόνηση θα πρέπει να τρώτε γιαούρτι, να συμπληρώνετε ή να επενδύετε σε γεύμα με τουλάχιστον 100 γρ. Άπαχου κρέατος όπως στήθος κοτόπουλου στη σχάρα, αυγά ή μαγειρεμένα ψάρια.\nΗ κατανάλωση τροφών πλούσιων σε ζάχαρη και λίπος δεν είναι καλή ιδέα, διότι θα οδηγήσει στο σχηματισμό λίπους και κυτταρίτιδας, εκτός από τη διακοπή της διαδικασίας της υπερτροφίας. Ελέγξτε ένα μενού από τρόφιμα με υψηλή περιεκτικότητα σε πρωτεΐνες για να μάθετε ακριβώς τι να φάτε.\nΕτικέτες: αναπνευστικές ασθένειες διαγνωστικές δοκιμές αρσενική υγεία\nCopyright 2021 https://thelightlifeblog.com 3 ασκήσεις για να ωθήσετε το άκρο σας στο σπίτι


EdwHellas.gr: Ο Θουκυδίδης τι θα εξιστορούσε για σήμερα;\nΟ Θουκυδίδης τι θα εξιστορούσε για σήμερα;\n«Καί ἐπέπεσε πολλά και χαλεπά κατά στάσιν ταῖς πόλεσιν, γιγνόμενα μέν καί ἀεὶ ἐσόμενα, έως άν ἡ αὐτή φύσις ἀνθρώπων». Θουκυδίδης, Ιστορίαι 3.2\nΟ Θουκυδίδης (περίπου 460 -398 π.κ.ε.) ήταν αρχαίος Έλληνας στρατηγός και ιστορικός, παγκοσμίως γνωστός για τη συγγραφή της Ιστορίας του Πελοποννησιακού Πολέμου. Πρόκειται για ένα κλασικό ιστορικό έργο, το πρώτο στο είδος του, που αφηγείται τα γεγονότα του πολέμου μεταξύ της Αθήνας και της Σπάρτης (Πελοποννησιακός Πόλεμος, 431 – 404 π.κ.ε.).\n[Για όσα έγιναν, γίνονται και θα γίνουν…\n5. Όποιος ήταν έξαλλος γινόταν ξακουστός, ενώ όποιος έφερνε αντιρρήσεις γινόταν ύποπτος. Όποιον επινοούσε κανένα τέχνασμα και πετύχαινε, τον θεωρούσαν σπουδαίο, κι όταν υποψιαζόταν σύγκαιρα και φανέρωνε τα σχέδια του αντιπάλου, τον θεωρούσαν ακόμα πιο σπουδαίο. Ενώ όποιος ήταν αρκετά προνοητικός, ώστε να μην χρειαστούν τέτοια μέσα, θεωρούσαν ότι διαλύει το κόμμα και ότι είναι τρομοκρατημένος από την αντίπαλη παράταξη. Με μια λέξη, όποιος πρόφταινε να κάνη κακό πριν από τον άλλον, ήταν άξιος επαίνου, καθώς κι εκείνος που παρακινούσε στο κακό όποιον δεν είχε σκεφτεί να το κάνει.\nΚαταδίκαζαν άνομα τους αντιπάλους τους ή άρπαζαν βίαια την εξουσία, έτοιμοι να κορέσουν το μίσος τους. Καμιά από τις δύο παρατάξεις δεν είχε κανέναν ηθικό φραγμό κι εκτιμούσε περισσότερο όσους κατόρθωναν να κρύβουν κάτω από ωραία λόγια φοβερές πράξεις. Όσοι πολίτες ήταν μετριοπαθείς θανατώνονταν από την μια ή την άλλη παράταξη, είτε επειδή είχαν αρνηθή να πάρουν μέρος στον αγώνα είτε επειδή η ιδέα και μόνο ότι θα μπορούσαν να επιζήσουν προκαλούσε εναντίον τους τον φθόνο.]\nΟ Θουκυδίδης γενικά αναγνωρίζεται ως ένας από τους πρώτους αληθινούς ιστορικούς. Αντίθετα με τον προγενέστερό του Ηρόδοτο (τον αποκαλούμενο από τον Ρωμαίο Κικέρωνα «πατέρα της Ιστορίας»), ο οποίος περιελάμβανε στην ιστορία του φήμες και αναφορές στην μυθολογία και στους θεούς, ο Θουκυδίδης συμβουλευόταν επίμονα και σε μεγάλο βαθμό γραπτά ντοκουμέντα και συνομιλούσε με ανθρώπους που συμμετείχαν ή και πρωταγωνίστησαν στα γεγονότα τα οποία περιέγραφε.\nΊσως και να κατέληξε ασυνείδητα σε ορισμένα βεβιασμένα συμπεράσματα. Για παράδειγμα σύγχρονοι ιστορικοί θεωρούν ότι ο Θουκυδίδης υποτίμησε την περσική επιρροή στις εξελίξεις στην Ελλάδα. Μάλιστα εικάζεται ότι κατά την περίοδο του θανάτου του σχεδίαζε να αναθεωρήσει πλήρως το έργο του, συνειδητοποιώντας αυτή την παράβλεψη. Παρ’ ολ’ αυτά υπήρξε ο πρώτος ιστορικός που πάσχισε πραγματικά να είναι πλήρως αντικειμενικός. Με την εισαγωγή της μεθόδου της ιστορικής αιτιότητας (της αναζήτησης των βαθύτερων αιτιών ενός γεγονότος) υπήρξε ο πρώτος που προσέγγισε με επιστημονικό τρόπο την ιστορία.\nΟ Θουκυδίδης πιθανότατα εκπαιδεύτηκε από τους Σοφιστές, δασκάλους και φιλοσόφους της κλασικής Αθήνας. Αυτοί τον παρότρυναν να μη δέχεται τα πράγματα όπως είναι και να αμφισβητεί τις καθιερωμένες αλήθειες, τον δίδαξαν τις τεχνικές που χρησιμοποίησε στη συγγραφή και τον βοήθησαν να αναπτύξει τις ικανότητες εκείνες που χρησιμοποίησε για να προσεγγίσει την αλήθεια.\nΟ χαρακτήρας του λέγεται ότι ήταν ψυχρός, μελαγχολικός και απαισιόδοξος. Ο Θουκυδίδης θαύμαζε τον Περικλή και επιδοκίμαζε την εξουσία που είχε στο λαό, παρόλο που απεχθανόταν τους λαϊκιστές δημαγωγούς που τον ακολουθούσαν. Ο Θουκυδίδης δεν ήταν υπέρμαχος της ριζικής δημοκρατίας που προωθούσε ο Περικλής, αλλά πίστευε ότι ήταν αποδεκτή όταν λειτουργούσε υπό την καθοδήγηση ενός ικανού ηγέτη.\nΊσως η επιτομή της έρευνας του Θουκυδίδη πάνω στα βαθύτερα αίτια του πολέμου να είναι ο Μηλίων Διάλογος. Πρόκειται για ένα ασυνήθιστο απόσπασμα, καθώς είναι γραμμένο σε μορφή που θυμίζει θεατρικό έργο. Σ’ αυτό αναδεικνύεται καθαρά ο ιμπεριαλιστικός κυνισμός των Αθηναίων, οι οποίοι αρνούνται το δικαίωμα της αυτοδιάθεσης ή της ουδετερότητας στους Μηλίους.\nΠρόκειται για ένα έμμεσο αλλά σαφές σχόλιο σχετικά με την αναγκαιότητα μιας ηθικής βασισμένης στη λογική και όχι στη δύναμη, προκειμένου κάποια στιγμή στο μέλλον να σταματήσουν οι πόλεμοι και η ανθρώπινη εκμετάλλευση. Μ’ άλλα λόγια, ως πραγματική αιτία του πολέμου παρουσιάζεται η άρνηση των Αθηναίων να χρησιμοποιήσουν τη λογική στις σχέσεις τους με τους άλλους ανθρώπους, και η επιμονή τους να επεκτείνουν συνεχώς την ηγεμονία τους βασιζόμενοι στη στρατιωτική και οικονομική δύναμή τους, πράγμα το οποίο οι Πελοποννήσιοι (το αντίπαλο δέος) φυσικά δεν μπορούσαν να ανεχτούν.\nΑξίζει να σημειωθεί ότι ο Θουκυδίδης δεν εξετάζει την τέχνη, τη λογοτεχνία ή την κοινωνία της εποχής εκείνης, αλλά αυστηρά ό,τι θεωρούσε ό,τι σχετιζόταν με τον πόλεμο, και αυτό γιατί περιέγραφε ένα συγκεκριμένο γεγονός και όχι μια ιστορική περίοδο. Επίσης άξιο προσοχής αποτελεί τ’ ότι είχε συναίσθηση της σπουδαιότητας που θα είχε το έργο του για τις μελλοντικές γενιές, όπως φαίνεται στο παρακάτω απόσπασμα.\nΜετά την πτώση των Τριάκοντα τυράννων (404 π.κ.ε.), επέστρεψε στην Αθήνα, όπου άρχισε να γράφει το έργο του. Απογοητευμένος όμως, σύντομα επέστεψε στην Σκαπτή Ύλη, όπου συνέχισε τη συγγραφή, την οποία διέκοψε ο ξαφνικός θάνατός του. Το έργο της ζωής του ήταν η εξιστόρηση των γεγονότων του Πελοποννησιακού πολέμου έως το 21ο έτος του, το 411 π.κ.ε.. Ο Θουκυδίδης δεν έδωσε τίτλο στο έργο αυτό, ούτε το διαίρεσε σε βιβλία. Η διαίρεσή του σε 8 βιβλία και ο τίτλος Θουκυδίδου Ιστορίαι ή Συγγραφή οφείλεται στους αρχαίους γραμματικούς.\nΣτο Α’ βιβλίο, μετά το προοίμιο ακολουθεί η λεγόμενη αρχαιολογία, η οποία αποτελεί σύγκριση μεταξύ του Πελοποννησιακό πολέμου και των προηγουμένων γεγονότων της ελληνικής ιστορίας. Κατόπιν, ύστερα από ορισμένες μεθοδολογικές εκτιμήσεις, ερευνώνται οι άμεσες αιτίες του πολέμου, με μια αναδρομή στις πρώτες αρχές και στη εξέλιξη της αθηναϊκής ηγεμονίας.\nΣτο Β΄βιβλίο ξεκινά την εξιστόρηση του πολέμου, την οποία συνεχίζει με χρονολογική σειρά. διαιρώντας κάθε χρόνο σε καλοκαίρι και χειμώνα. Σημαντικότερα μέρη του είναι εκείνα που αναφέρονται στις δύο επιδρομές των Λακεδαιμονίων στη Αττική και στον Επιτάφιο που εκφώνησε ο Περικλής για τους νεκρούς του πρώτου έτους του πολέμου με τον οποίο ο ιστορικός εξιδανικεύει την πόλη των Αθηνών και στο φοβερό λοιμό που εξουθένουσε την Αθήνα.\nΣτο Γ΄ βιβλίο εκτίθενται οι ωμότητες των τριών επόμενων χρόνων και παρεμβάλλονται οι δημηγορίες του Κλέωνα και του συνετού Διόδοτου για την αποστασία και την τιμωρία των Μυτιληναίων.\nΣτο Δ΄βιβλίο (7ο, 8ο και 9ο έτος του πολέμου) πραγματεύεται την κατάληψη της Πύλου από τους Αθηναίους και τις επιχειρήσεις του Λακκεδαιμονίου στρατηγού Βρασίδα στη Χαλκιδική.\nΣημαντικό μέρος του Ε΄ βιβλίου αναφέρεται στην πολυσυζητημένη επιχείρηση των Αθηναίων κατά της Μήλου και ο «διαλογος των Μηλίων», όπου δίνεται ανάγλυφη παράσταση της επεκτατικής πολιτικής ης Αθήνας.\nΣτα βιβλία ΣΤ΄και Ζ΄εξιστορεί το δράμα της εκστρατείας των Αθηναίων στη Σικελία (415-413).\nΣτο Η΄βιβλίο περιλαμβάνει τα πρώτα χρόνια του Δεκελεικού πολέμου, την παρέμβαση των Περσών στις ελληνικές υποθέσεις και την αποστασία πολλών συμμάχων από τους Αθηναίους\nΗ αφήγησή του τελειώνει απότομα στο μέσο του έτους 411 π.κ.ε., υποδηλώνοντας ίσως ότι πέθανε κατά τη διάρκεια της συγγραφής του έργου. Αναφέρεται δε, ότι το κείμενό του βρέθηκε να τελειώνει με μία ανολοκλήρωτη πρόταση !\nΤι θα έγραφε ο Θουκυδίδης για σήμερα άραγε; Εύκολα μπορούμε να φανταστούμε, μιας και καθόλου καλύτεροι δεν είναι σήμερα απ’ τους προγόνους τους οι Νεοέλληνες. Άσχετα αν τους αρέσει να θεοποιούν κάθε τι αρχαίο, μέσα στην απίστευτη βλακεία τους και να διαιωνίζουν την αυταπάτη του σημαντικού και υπερουσίου λαού. Ειδικά σήμερα, που εκτός των άλλων, (δεν ξέρουν να μιλούν και να γράφουν Ελληνικά) κατάντησαν και χριστιανοί ορθόδοξοι.\nΑναρτήθηκε από EDW HELLAS στις 10:00 μ.μ.\n5 δικαιολογίες που σε εμποδίζουν να πραγματοποιήσε...\nΕπιζητώντας τον χαμένο χρόνο\nΟ Πάγκαλος... Τζέιμς Μποντ: Οταν το Twitter έχει κ...\nΦαντάσου και να ήμασταν ευτυχισμένοι


MasterChef 6 (10/05): Ο Μπόμπενας στην πρώτη του συνέντευξη μετά την αποχώρηση – Συνέχισε να πυροβολεί! - peiraxtiri.gr\nMasterChef 6 (10/05): Ο Μπόμπενας στην πρώτη του συνέντευξη μετά την αποχώρηση – Συνέχισε να πυροβολεί!\nΟ διαγωνισμός μαγειρικής συνεχίζεται την Τετάρτη 11/05 στο MasterChef 6 του STAR, και χθες είδαμε τον Μπόμπενα να αποχωρεί.\nΟ Δημήτρης αποχώρησε για δεύτερη φορά από τον διαγωνισμό και είπε πολλα στο STAR.\nΕμφανίστηκε με τον σκύλο του τον “Μπομπίκο” στο Breakfast@Star!\n«Τα συναισθήματά μου ήταν πραγματικά»\nΌσο για το «τεφτέρι» που είχε δηλώσει ότι έχει από την αρχή του παιχνιδιού και από το οποίο, διέγραφε τα ονόματα όσων τον ενοχλούσαν, δήλωσε: «Όποιος ενοχλείται από αυτό, μπορεί να πιει ξύδι. Λυπάμαι».


Οι Γάτες εξημέρωσαν τον εαυτό τους μόνες τους – Κατοικίδια εν δράσει\nhome Γάτα, Εκπαίδευση Οι Γάτες εξημέρωσαν τον εαυτό τους μόνες τους\nΟι ερευνητές εξέτασαν το DNA περισσότερων από 200 γατών που έζησαν στο διάστημα των τελευταίων 9.000 ετών, συμπεριλαμβανομένων αρχαίων Ρωμαϊκών γατών, Αιγυπτιακές γάτες μούμιες και δείγματα από νέες Αφρικανικές αγριόγατες.\nΟι πρόγονοι των σημερινών οικόσιτων γατών εξαπλώθηκαν από την νοτιοδυτική Ασία στην Ευρώπη ήδη από το 4.400 π.χ. και πιθανότατα άρχισαν να περιφέρονται γύρω από αγροτικές κοινότητες αρκετές χιλιάδες χρόνια πριν. Σε μια αμοιβαία σχέση οι γάτες με τους ανθρώπους καθώς τους ήταν χρήσιμες στον έλεγχο του πληθυσμού των τρωκτικών τα οποία προσελκύονταν από τις καλλιέργειες και τα σιτηρά τα οποία αποθήκευαν οι άνθρωποι. Επίσης τα αποτελέσματα μας δείχνουν ότι οι προϊστορικοί άνθρωποι μετέφεραν τις γάτες τους σε νέους τόπους αλλά και μέσα από θαλάσσιες διαδρομές προκειμένου να επωφεληθούν από την ικανότητα τους στο κυνήγι τρωκτικών. Οι Αφρικανικές γάτες οι οποίες κυριάρχησαν στην Αίγυπτο και από εκεί εξαπλώθηκαν σε όλη την Μεσόγειο και στις περισσότερες περιοχές του τότε γνωστού κόσμου περίπου στο 1500 π.χ. γεγονός που ήταν αποτέλεσμα του χαρακτήρα και της συμπεριφοράς αυτών των γάτων που τις έκανε επιθυμητές στους ανθρώπους, χαρακτηριστικά όπως οι κοινωνικότητα και ο ήρεμος χαρακτήρας τους. Αυτές είναι και οι πρώτες συναντήσεις ανθρώπου και γάτας.\nΣυγκρίνοντας το DNA των γατών μέσα από την ιστορία, οι μελέτες αποδεικνύουν ότι οι γάτες ήδη είχαν αρχίσει και άλλαζαν πριν ακόμα να τις μεταφέρουν και να τις διαδώσουν οι άνθρωποι σε όλο τον κόσμο. Φαίνεται ότι η μετάβαση από άγρια γάτα σε οικόσιτη έχει να κάνει με τα γονίδια της μνήμης και του φόβου.\nΠαραδόξως οι άγριες αλλά και οι οικόσιτες γάτες δεν εμφάνισαν σημαντικές διαφορές στο γενετικό του υλικό και ένα από τα λίγα χαρακτηριστικά τους γνωρίσματα που το αποδείκνυε αυτό είναι οι ραβδώσεις και τα στίγματα στο τρίχωμα τους (tabby markings) .Οι μελέτες ρίχνουν φως στο πως τα χαρακτηριστικά ραβδωτά και με στίγματα χρώματα άρχισαν να εμφανίζονται σε οικόσιτες γάτες και το γονίδιο αυτών των χρωματισμών χρονολογείται από την Οθωμανική Αυτοκρατορία και αργότερα έγινε αρκετά κοινό στην Ευρώπη και την Αφρική. Μόλις τον 18ο αιώνα οι ραβδώσεις έγιναν αρκετά κοινές ώστε να συσχετίζονται με τις οικόσιτες γάτες και τον 19ο αιώνα οι εκτροφείς γάτας άρχισαν να επιλέγουν γάτες με τον ιδιαίτερο αυτό χρωματισμό για να δημιουργήσουν τις διάφορες φυλές που υπάρχουν σήμερα.\nΠολύ πρόσφατα μια ομάδα ερευνητών από το πανεπιστήμιο της Αγ. Πετρούπολης κατάφερε να καταγράψει όλο το γονιδίωμα μιας οικόσιτης γάτας η οποία προερχόταν από μια γάτα Αβησσυνίας. Για να εντοπιστούν οι αλλαγές στο γονιδίωμα της γάτας που οδήγησαν στην εξημέρωση της ερευνητές σύγκριναν τα αποτελέσματα με άλλες έξι καθαρόαιμες φυλές: με Egyptian Mau , Με Maine Coon, με Birman, με Norwegian Forest, με Japanese bobtail και με Turkish Van. Επίσης με δύο άγρια είδη γάτας την Ευρωπαϊκή αγριόγατα και την Αγριόγατα της μέσης ανατολής. Τέλος σύγκριναν τα αποτελέσματα, για μια πιο ευρεία βιολογική εικόνα με άλλα θηλαστικά όπως με τίγρη, με σκύλους, με αγελάδες και με ανθρώπους. Έτσι μαθαίνουμε ότι οι γάτες είναι ημί-εξημερωμένες, ότι είναι πολύ κοντά με τους «άγριους» συγγενείς τους και ότι το γονιδίωμα το οποίο υπέστη μεταβολή ήταν αυτό που αφορά την μνήμη, τον φόβο και το κίνητρο της εκμάθησης τα οποία όλα σχετίζονται με την εξέλιξη της πραότητας και της ηρεμίας του χαρακτήρα των σύγχρονων γατών.\nΔεν χρειάστηκε να αλλάξουμε εμείς τις γάτες, ούτε καταφέραμε να επέμβουμε στον χαρακτήρα μια γάτας για να εκτελεί συγκεκριμένα καθήκοντα, όπως οι σκύλοι. Οι γάτες προσάρμοσαν τον εαυτό τους, ήρθαν κοντά στον άνθρωπο, ίσως από ανάγκη.Ίσως γιατί ο άνθρωπος τις είχε ανάγκη όπως και τώρα. Παραμένουν χιλιάδες χρόνια ίδιες, με τα ίδια χαρακτηριστικά και την ίδια ιδιοσυγκρασία μόνο που στις μέρες μας, μας χαρίζουν ανιδιοτελώς ατελείωτα γουργουρητά και αγάπη.\nΠώς να κάνω τη γάτα μου χαρούμενη; Τα σωστά εφόδια για να περνάτε ποιοτικό χρόνο με τον σκύλο σας Πως να ακούει η γάτα το όνομά της Πως να κάνω τη γάτα μου να με ακούει Γιατί η γάτα μου λατρεύει να κάθεται στον ώμο μου σαν παπαγάλος;


«Είμαι ο θάνατος, ο καταστροφέας των κόσμων» – Χιροσίμα, 72 χρόνια μετά – www.factchecker.gr\n«Είμαι ο θάνατος, ο καταστροφέας των κόσμων» – Χιροσίμα, 72 χρόνια μετά\nΑύγουστος 6, 2017 Αύγουστος 6, 2017 Thanos S. Epachtitis\nΟ διευθυντής του Σχεδίου Μανχάταν Ρόμπερτ Οπενχάιμερ, θα γίνει ένα δραματικό πρόσωπο που θα απολογηθεί για τις συνέπειες της ανακάλυψης της ατομικής βόμβας. Ως μάρτυρας στην έκρηξη της βόμβας συγκλονίστηκε από το θέαμα της έκκλησης εκτυφλωτικού φωτός και το περιέγραψε χρησιμοποιώντας ένα εδάφιο από την Μπαγκαβάτ Γκίτα του Ινδικού έπους Μαχαμπαράτα.\nΣτις 6 Αυγούστου 1945, πέφτει η πρώτη ατομική βόμβα στη Χιροσίμα. Με καταστρεπτική ισχύ 15 κιλοτόνων ΤΝΤ, ισοπεδώνει τη πόλη και προκαλεί 100.000 έως 160.000 θανάτους στιγμιαία. Η βόμβα θα ξαναχρησιμοποιηθεί 3 ημέρες αργότερα στο Ναγκασάκι προκαλώντας άλλους 70.000 θανάτους.\nΤον Αύγουστο του ’45 η Ιαπωνία είχε κυκλωθεί από τις αμερικανικές δυνάμεις. Όμως για να λήξει ο πόλεμος έπρεπε η Ιαπωνία να δεχθεί παράδοση άνευ όρων. Τώρα οι Αμερικανοί, που μόλις είχαν δοκιμάσει επιτυχώς το πρώτο τους ατομικό όπλο, είχαν 2 επιλογές: Είτε να εισβάλουν με στρατό στην Ιαπωνία και να προσπαθήσουν να τη καταλάβουν, είτε να τους υποχρεώσουν σε παράδοση με τη χρήση της ατομικής βόμβας.\nΗ πρώτη επιλογή θα στοίχιζε τη ζωή σε εκατοντάδες χιλιάδες Αμερικανούς στρατιώτες. Είναι βέβαιο ότι οι Ιάπωνες θα πολεμούσαν λυσσαλέα για να υπερασπιστούν τις πατρογονικές τους εστίες και τον Αυτοκράτορα. Με αυτή τη δικαιολογία, αποφάσισαν να κάμψουν την αντίσταση, βομβαρδίζοντας τους Ιάπωνες με ατομικά όπλα, μέχρι να παραδοθούν.\nΤο τίμημα όμως ήταν εξαιρετικά βαρύ. Δύο πόλεις ισοπεδώθηκαν, δεκάδες χιλιάδες άνθρωποι, κυρίως απλοί πολίτες, εξοντώθηκαν ακαριαία και πολλές χιλιάδες ακόμη πέθαναν από τις επιπτώσεις της ραδιενέργειας τις επόμενες δεκαετίες.


20ο ΣΥΝΕΔΡΙΟ ΚΚΕ: Για την παρέμβασή μας στον πολιτισμό\nΓια την παρέμβασή μας στον πολιτισμό\nΜέλος ΕΟΕ ΤΣ ΑΕΙ\nΑρχικά, θα ήθελα να εκφράσω τη συμφωνία μου με το κείμενο των Θέσεων, ένα κείμενο που αποτελεί ολοκληρωμένη δουλειά ανάλυσης των εξελίξεων της τετραετίας που πέρασε τόσο σε διεθνές όσο και σε εγχώριο επίπεδο, απολογισμού και καθορισμού των νέων καθηκόντων, και που η αξιοποίησή του θα συμβάλλει καθοριστικά στη δράση μας το διάστημα έως το επόμενο Συνέδριο.\nΘα ήθελα να σταθώ στη Θέση 73, που αφορά την Τέχνη. Σωστά αναδεικνύεται ως αναπόσπαστη οργανική πλευρά της λειτουργίας και της δράσης όλου του Κόμματος. Σωστά εκτιμάται ο ρόλος της στη διαμόρφωση της επαναστατικής, ικανής να εμπνέει, πρωτοπορίας. Σωστά τίθεται και η αδυναμίας μας συνολικά ως προς την αντιμετώπισή της ως κάτι που συμπληρώνει τη δουλειά μας. Ωστόσο, δεν είναι μόνο αυτό το σημείο στο οποίο πονάμε.\nΠαρά τα βήματα που έχουμε μετρήσει με τα επιστημονικά συνέδρια, την αναβάθμιση της πολιτιστικής δουλειάς που ανοίγουμε στα Φεστιβάλ της ΚΝΕ και στα Στέκια Πολιτισμού, απέχουμε πολύ απ' το να αντιμετωπίσουμε συνολικά την Τέχνη, την επαναστατική Τέχνη βέβαια, ως παράγοντα που συμβάλλει καθοριστικά στη διαμόρφωση της κομμουνιστικής μας ταυτότητας.\nΔεν έχουμε ξεπεράσει ακόμη την αντίληψη του ότι η Τέχνη είναι για λίγους, για όσους καταπιάνονται με αυτή. Και πολλές φορές ακόμη κι όσοι έχουμε μεράκι μ' αυτή, όσοι φιλοδοξούμε να αποκτήσουμε τον τίτλο του κομμουνιστή καλλιτέχνη, μπροστά στην πίεση του χρόνου και των υποχρεώσεων, αντιμετωπίζουμε τη δουλειά μας πάνω στην Τέχνη με μια κάποια προχειρότητα. Προχειρότητα που αφορά το πώς και κατά πόσον εμείς οι ίδιοι εξελισσόμαστε μέσα απ' αυτή και παράγουμε έργο.\nΒέβαια, το φαινόμενο της περιορισμένης, ή ακόμη και ανύπαρκτης επαφής μας με το κομμάτι αυτό, δεν είναι αποκομμένο από την αδυναμία που παρατηρούμε στο διάβασμα του κομματικού Τύπου και πόσο μάλλον του μαρξιστικού βιβλίου. Χρειάζεται εδώ να εντοπίσουμε τη δυναμική παρέμβαση του αντιπάλου σε όλους τους τομείς της διαπαιδαγώγησης και της καλλιέργειας της ανθρώπινης προσωπικότητας. Να την εντοπίσουμε όχι μόνο στα ιδεολογήματα που παράγονται και αναπαράγονται, αλλά στην υλική της βάση, στην ανάγκη δημιουργίας εργατικού δυναμικού με γενικές γνώσεις, γνώσεις που να ανταποκρίνονται σ' ένα συγκεκριμένο σκοπό, την αξιοποίησή του σ' ένα πολύ συγκεκριμένο κομμάτι της παραγωγής.\nΕχουμε την ευκαιρία μπροστά στο 20ό Συνέδριο να βάλουμε τέτοιους στόχους προκειμένου η δραστηριότητα που θα ανοίξουμε στο κομμάτι αυτό να ανταποκρίνεται στο χαρακτήρα της επαναστατικής τέχνης. Οχι μόνο γιατί μπορούμε να εντοπίζουμε την παρέμβαση της αστικής τάξης, αλλά και λόγω των δυνατοτήτων που προκύπτουν απ' το δικό μας στρατόπεδο.\nΝα εκμεταλλευτούμε το επετειακό έτος 2017, για να μελετήσουμε και να αναδείξουμε έργα που γράφτηκαν προς τιμή της Οκτωβριανής Επανάστασης και Σοβιετικούς καλλιτέχνες, καθώς και το 2018, έτος συμπλήρωσης της 100χρονης ζωής του Κόμματός μας.\nΝα ορίσουμε κύκλους μαθημάτων στις ομάδες καλλιτεχνών σχετικών με την αισθητική, με καλλιτεχνικά ρεύματα, με τη μελέτη του υλικού των επιστημονικών συνεδρίων που θα συμβάλλει στην απόκτηση από τους κομμουνιστές καλλιτέχνες μιας πιο ώριμης αντιμετώπισης της επαναστατικής τέχνης και του σκοπού της.\nΣαφώς, θα πρέπει το Κόμμα να βοηθήσει και να καθοδηγήσει την ΚΝΕ όσον αφορά τη δραστηριότητα που ανοίγεται στα Στέκια Πολιτισμού. Να γενικευτεί και να αξιοποιηθεί η πείρα από τη λειτουργία των ήδη υπαρχόντων. Δεν λέμε τυχαία πως οι Πολυχώροι μας δεν αποτελούν απλούς χώρους συνεύρεσης της νεολαίας, ότι προάγουν έναν άλλο τρόπο ζωής, στον οποίο η δωρεάν πρόσβαση στην Τέχνη είναι αναπόσπαστο κομμάτι της διαμόρφωσης της ανθρώπινης προσωπικότητας.\nΕχουμε περιθώρια να αναδείξουμε θέματα περί Τέχνης όπως αφιερώματα σε κομμουνιστές καλλιτέχνες, προτάσεις και αναλύσεις έργων ή ακόμη και το ρόλο που έχει διαδραματίσει σε σημεία καμπής της ταξικής πάλης μέσα απ' τον «Ριζοσπάστη», τον «Οδηγητή» και την ΚΟΜΕΠ.\nΤέλος, πέραν της μελέτης θεωρώ πως οφείλουμε να στηρίξουμε την παραγωγή έργων από νέους καλλιτέχνες κομμουνιστές και φίλους του Κόμματος. Εχουμε πείρα πάνω σε αυτό, με πρόσφατο παράδειγμα τη μελοποίηση τραγουδιών του ΔΣΕ μπροστά στο περσινό Διήμερο. Θα μπορούσαμε να διοργανώσουμε καλλιτεχνικούς διαγωνισμούς ή ακόμη και φεστιβάλ δημιουργίας.\nΗ πιο εμπεριστατωμένη παρέμβασή μας μέσα στα χωράφια της Τέχνης σαφώς και εμπεριέχει υψηλό βαθμό δυσκολίας. Γνωρίζουμε πολύ καλά την προνομιακή θέση της αστικής τάξης, που φυσικά κατέχει κι εδώ το συσχετισμό. Ωστόσο, είμαστε πεισμένοι για την υπεροχή της θεωρίας, των ιδανικών, του σκοπού για τον οποίο παλεύουμε. Μπορεί η πρωτοπόρα τέχνη να μην έχει τη δυνατότητα να εκπληρώσει μόνη της αυτό το σκοπό, να αλλάξει τον κόσμο, όμως είναι η μοναδική που παίρνει θέση στο πλευρό των πολλών και αποθέτει τη μοίρα τους στα ίδια τους τα χέρια, για να γίνουν τελικά οι ίδιοι τα υποκείμενα της αλλαγής, να φέρουν ό,τι καλύτερο έχει γεννήσει ποτέ η ανθρωπότητα, να παλέψουν το σκοτάδι του σάπιου τούτου κόσμου για να έχουν μεθαύριο το δικό τους μερτικό στον ήλιο!\nΖήτω το Κομμουνιστικό Κόμμα Ελλάδος!


Πρώτη καταχώρηση: Τετάρτη, 13 Ιανουαρίου 2021, 20:30\nΗ Acer ανακοίνωσε σήμερα τα νέα gaming notebooks Nitro 5, καθώς και τα νέα notebooks Aspire 5 και 7 με επεξεργαστές AMD Ryzen™ 5000 Series1. Οι νέοι, ισχυροί επεξεργαστές AMD προσφέρουν γρήγορη και αποτελεσματική απόδοση για φορητούς υπολογιστές. Με έως και 8 πυρήνες επεξεργαστικής ισχύος, συνδυάζουν low-power high-bandwidth μνήμη με χαμηλή κατανάλωση ενέργειας και έως και τις διπλάσιες ταχύτητες δεδομένων σε σχέση με την προηγούμενη γενιά RAM, καθιστώντας τους ιδανικούς για τους νέους φορητούς υπολογιστές Nitro και Aspire.\nΤα NVIDIA® GeForce RTX™ 30 Series Laptop GPUs με NVIDIA Ampere architecture, αυξάνουν την ενεργειακή απόδοση έως και 2 φορές, επιταχύνουν δραματικά την απόδοση και εισάγουν τεχνολογίες Max-Q 3ης γενιάς για λεπτά και ελαφριά σχέδια. Οι GeForce RTX 30 Series Laptop GPUs προσφέρουν εκπληκτικές εμπειρίες ray-traced gaming στο Cyberpunk 2077 και άλλους κορυφαίους τίτλους και επιτρέπουν στους δημιουργούς να παράγουν απίστευτο περιεχόμενο χρησιμοποιώντας εκατοντάδες GPU-accelerated apps.\nΗ σειρά Acer Nitro 5 αποτελείται από ισορροπημένα notebooks που απευθύνονται σε casual gamers που επιζητούν το καλύτερο. Αυτές οι συσκευές έχουν σχεδιαστεί προσεκτικά για να καλύψουν τις ανάγκες όλων των χρηστών, είτε αυτοί εξερευνούν τον ολοένα και αυξανόμενο κατάλογο στον κόσμο των παιχνιδιών, είτε επεξεργάζονται το μοντάζ του gameplay.\nΟι σειρές Aspire 5 και Aspire 7 της Acer περιλαμβάνουν πανίσχυρα notebooks με διακριτικά σχέδια και είναι ιδανικά για πιο συμβατικούς χρήστες που ενδιαφέρονται ιδιαίτερα για την απόδοση, την ποιότητα της οθόνης, το βάρος και τη διάρκεια ζωής της μπαταρίας. Η σειρά Aspire διαθέτει όλα όσα χρειάζονται οι καταναλωτές για να εκφραστούν ελεύθερα.\nAcer Nitro 5–Μπες στο παιχνίδι\nΗ δημοφιλής σειρά gaming notebook Acer Nitro 5 αποκτά σημαντική αναβάθμιση με την προσθήκη του επεξεργαστή AMD Ryzen™9 5900 HX και των γραφικών NVIDIA GeForce RTX™ 3080 GPU, έναν ισχυρό συνδυασμό ιδανικό για τους λάτρεις του gaming. Αυτό το δυνατό συνδυασμό CPU/GPU συμπληρώνουν δύο υποδοχές για M.2 PCIe ή/και SATA SSD (υποστηρίζοντας έως 2TB NVMe SSD/2TB HDD)1, έως 32 GB DDR4 3200 RAM1 και γρήγορο networking μέσω της υποστήριξης Killer E2600 και Wi-Fi 6. Για gamers που θέλουν να ξοδέψουν λιγότερα χρήματα, το Nitro 5 διαθέτει όλα τα βασικά στοιχεία που είναι απαραίτητα για μια gaming εμπειρία χωρίς συμβιβασμούς.\nΤα νέα notebooks Nitro 5 διατίθενται με οθόνες 15,6 ιντσών ή 17,3 ιντσών, τετραπλής ευκρίνειας (QHD) με ρυθμό ανανέωσης 165Hz ή υψηλής ευκρίνειας (FHD) με ρυθμό ανανέωσης 360Hz. Χάρη στο χρόνο απόκρισης 3ms, τα γραφικά είναι καθαρά με ελάχιστο ghosting. Η Acer φροντίζει επίσης να διατηρούνται τα χρώματα ζωντανά με ένα πάνελ 300 nits που καλύπτει το 100% της χρωματικής γκάμας sRGB, ενώ κάνει την απεικόνιση πιο ελκυστική ενισχύοντας την αναλογία screen-to-body στο 80%, χάρη στα λεπτά bezels1 των 7,02 mm.\nΜε διπλούς ανεμιστήρες, τεχνολογία Acer CoolBoost™ και τέσσερις στρατηγικά τοποθετημένες θύρες εξάτμισης το Nitro 5 παραμένει δροσερό. Το CoolBoost™ παρακολουθεί την ταχύτητα του ανεμιστήρα και την αυξάνει όταν είναι απαραίτητο για τη βελτιστοποίηση της συνολικής απόδοσης. Οι χρήστες μπορούν να παρακολουθούν και να διαχειρίζονται το σύστημα σε πραγματικό χρόνο με το NitroSense, αποκτώντας τον έλεγχο της θερμικής διαχείρισης, της ταχύτητας του ανεμιστήρα και άλλων.\nAcer Aspire 7 – Πανίσχυρη απόδοση και λεπτή σχεδίαση για δυνατούς χρήστες εν κινήσει\nΤα νέα μοντέλα της σειράς Aspire 7 διαθέτουν τον νέο, ισχυρό επεξεργαστή AMD Ryzen 5000 Series σε συνδυασμό με NVIDIA GeForce GTX 1650 GPU1, καθιστώντας τα ιδανικά για τις απαιτητικές ανάγκες τόσο των επαγγελματιών όσο και των ερασιτεχνών. Η κομψή και λιτή σχεδίασή του θα ικανοποιήσει όσους επιζητούν εκλεπτυσμένο στυλ.\nΌλη αυτή η ισχύς στεγάζεται σε ένα πλαίσιο που ζυγίζει μόλις 2,15 kg, καθιστώντας το αρκετά φορητό για να λειτουργεί εν κινήσει χωρίς συμβιβασμούς στην απόδοση. Με μνήμη DDR4 έως 32 GB1, έως 1 TB PCIe SSD1 και γρήγορο dual band Wi-Fi 6 είναι μια ισχυρή μηχανή παραγωγικότητας, έτοιμη για μια κάθε πρόκληση.\nΔιαθέτει επίσης την πιο πρόσφατη συνδεσιμότητα, με USB-C™ για εξαιρετικά γρήγορη μεταφορά δεδομένων έως και 5Gbps. Το Wi-Fi Dual-band 6 (802.11ax) βελτιώνει τη μέση απόδοση δικτύου έως και 3 φορές3 και μειώνει την καθυστέρηση έως και 75%4 σε σύγκριση με το Wi-Fi 5 (802.11ac).\nΗ λεπτή του σχεδίαση περιλαμβάνει μια εκπληκτική FHD οθόνη 15,6 ιντσών με στενά bezel, προσφέροντας αναλογία screen-to-body 81,61%. Τα Acer Color Intelligence™ και Acer ExaColor™ συνεργάζονται για να παρέχουν εξαιρετικά ακριβή γραφικά. Το Acer Color Intelligence αποδίδει πιο λαμπερή και ζωντανή απεικόνιση με λιγότερο CPU loading. Προσαρμόζει δυναμικά τον κορεσμό σε πραγματικό χρόνο, βελτιστοποιώντας τα προβαλλόμενα χρώματα, τη φωτεινότητα και τον κορεσμό χωρίς διακοπές.\nΟ θερμικός σχεδιασμός προσφέρει πολλαπλούς τρόπους ψύξης, διασφαλίζοντας ότι το notebook λειτουργεί δροσερά και αθόρυβα. Μέσω της συντόμευσης "Fn + F", η ταχύτητα του ανεμιστήρα μπορεί να εναλλάσσεται μεταξύ αθόρυβης5, κανονικής ή αποδοτικής λειτουργίας.\nAcer Aspire 5 – Προσιτή απόδοση για multi-taskers\nΤα νεότερα Aspire 5 διαθέτουν επίσης τους νέους, ισχυρούς επεξεργαστές AMD 5000 Series, γραφικά1 AMD Radeon™ RX 640, μνήμη 24 GB και έως 1TB M.2 PCIe SSD NVMe1 ή/και έως 2TB HDD1. Οι ερασιτέχνες blogger, φωτογράφοι και φοιτητές που αναζητούν μια προσιτή, αλλά συνάμα ισχυρή συσκευή θα βρουν sτο Aspire 5 ότι χρειάζονται για να τους βοηθήσει να τροφοδοτήσουν μια σειρά εφαρμογών, προκειμένου να διαχειριστούν γρήγορα και αποτελεσματικά τις ανάγκες τους σε multi-tasking.\nΗ λεπτή του σχεδίαση (17,95 mm) και το κάλυμμα από αλουμίνιο, του προσδίδουν κομψή, στιλβωμένη εμφάνιση. Τα στενά του περιθώρια περιβάλλουν την IPS6 FHD οθόνη 15,6 ιντσών, η οποία περιλαμβάνει επίσης τεχνολογίες Acer BlueLightShield™ για τη μείωση της εκπομπής του δυνητικά επιβλαβούς μπλε φωτός.\nTo Aspire 7, διαθέτει την πιο πρόσφατη συνδεσιμότητα με USB-C™ για γρήγορη μεταφορά δεδομένων, dual-band Wi-Fi 6 (802.11ax)3 και θερμικό σχεδιασμό με ποικίλους τρόπους ψύξης.\nΤο 15 ιντσών Acer Nitro 5 (AN515-45) θα είναι διαθέσιμο στην Ευρώπη [με αρχική διαμόρφωση του AMD Ryzen 7 Mobile Processor, NVIDIA GeForce RTX 3060 GPU και SSD 512 GB] το Φεβρουάριο ξεκινώντας από 1.299 €.\nΤο 17 ιντσών Nitro 5 (AN517-41) θα είναι διαθέσιμο στην Ευρώπη [με αρχική διαμόρφωση του AMD Ryzen 7 Mobile Processor, NVIDIA GeForce RTX 3060 GPU και 512 GB SSD] το Φεβρουάριο ξεκινώντας από 1.299 €.\nΤο Acer Aspire 7 (A715-42G) θα είναι διαθέσιμο στην Ευρώπη το Φεβρουάριο ξεκινώντας από 899 €.\nΤο Acer Aspire 5 (A515-45) θα είναι διαθέσιμο στην Ευρώπη το Φεβρουάριο ξεκινώντας από 699 €.\nΤελευταία ενημέρωση: Τετάρτη, 13 Ιανουαρίου 2021, 20:30\nΠΑΟΚ: Ανακοινώθηκε ο δανεισμός του Μπίσεσβαρ στον Απόλλωνα Λεμεσού


Η BMW ανακοίνωσε το Digital Key Plus για χρήση με iPhone σε όλα τα ηλεκτρικά αυτοκίνητα - AppleWorldHellas\nΗ BMW ανακοίνωσε το Digital Key Plus για χρήση με iPhone σε όλα τα ηλεκτρικά αυτοκίνητα\nΗ BMW ήταν ο πρώτος κατασκευαστής αυτοκινήτων που υιοθέτηση το Apple Car Key χαρακτηριστικό – που έδωσε την δυνατότητα σε ένα iPhone ή Apple Watch να ξεκλειδώσει ένα όχημα. Η εταιρεία πλέον ανακοινώνει μια αναβαθμισμένη έκδοση αυτού με την ονομασία Digital Key Plus.\nTo Digital Key Plus χρησιμοποιεί την ultra wideband τεχνολογία του U1 chip που βρίσκεται στα iPhone 11, iPhone 12 και Apple Watch Series 6.\nTo Car Key σας επιτρέπει να αποθηκεύσετε μια ψηφιακή έκδοση του κλειδιού του αυτοκινήτου σας στην Wallet εφαρμογή της Apple. Μπορείτε λοιπόν μετά να ξεκλειδώσετε το αυτοκίνητο σας κρατώντας το iPhone ή το Apple Watch κοντά στην κλειδαριά. Η επικοινωνία γίνεται με NFC οπότε και απαιτεί μικρή απόσταση.\nΗ BMW ονομάζει την Car Key υποστήριξη ως Digital Key. To Digital Key Plus είναι η επόμενη έκδοση λοιπόν που λειτουργεί και για μεγαλύτερες αποστάσεις, έχει πιο καλό έλεγχο και σας επιτρέπει να ξεκλειδώσετε το αυτοκίνητο χωρίς να αφαιρέσετε το iPhone από την τσέπη σας.\nΗ BMW αναφέρει πως αυτό το χαρακτηριστικό θα έρθει πρώτα στο BMW iX\nPrevious articleΤη δεύτερη μεγαλύτερη αύξηση στη χρήση data παγκοσμίως είχε η Ελλάδα το 2020\nNext articleΝέο βίντεο μας δείχνει μια λεπτομερή εικόνα μιας iPhone 4s πρωτότυπης συσκευής σε λειτουργία


ΟΑΕΔ: Αυξήθηκαν 40% οι επιδοτούμενοι άνεργοι- Πολύ υψηλό ποσοστό γυναικών | Fortunegreece.com\nΤο σύνολο των επιδοτούμενων ανέργων, για τον μήνα Μάρτιο 2021, (αφορά τον αριθμό των δικαιούχων που πληρώθηκαν εντός του αντίστοιχου μήνα) ανέρχεται σε 256.367 άτομα. Πολύ υψηλό το ποσοστό γυναικών.\nΕιδικότερα, ενώ το σύνολο των εγγεγραμμένων ανέργων παρέμεινε σταθερό το Μάρτιο του 2021 στα 1.131.228 άτομα, το σύνολο των επιδοτούμενων ανέργων αυξήθηκε κατά 39,14%, στα 256.367 άτομα. Το σύνολο των εγγεγραμμένων ανέργων, με κριτήριο την αναζήτηση εργασίας (αναζητούντων εργασία), για τον μήνα Μάρτιο 2021, ανήλθε σε 1.086.533 άτομα. Από αυτά 572.645 (ποσοστό 52,70%) είναι εγγεγραμμένα στο μητρώο του ΟΑΕΔ για χρονικό διάστημα ίσο ή και περισσότερο των 12 μηνών και 513.888 (ποσοστό 47,30%) είναι εγγεγραμμένα στο μητρώο του ΟΑΕΔ για χρονικό διάστημα μικρότερο των 12 μηνών.\nΔώρο Πάσχα: Πότε θα καταβληθεί- Τι ισχύει για τους εργαζόμενους που βρίσκονται σε αναστολή


Χαμός στη Βουλή – INLIFE by INPAOK\nΕπιπροσθέτως ο κ. Βούτσης, είπε πως «δεν είχαμε γνώση πόσο ενοχλεί η προσπάθεια άσκησης πολιτικής έξω από τις μνημονιακές ρήτρες. Τελικά, ενοχλεί πολύ. Δεν είναι τυχαία η περίσταση που ανεφύη το θέμα» και υποστήριξε ότι οι μνημονιακοί πόλοι, αντιπολίτευσης και δελτίων ειδήσεων έχουν θέσει σε λειτουργία «σύστημα» αποδόμησης για να εμποδίσουν την δικαίωση των απολυμένων. «Για την κυβέρνηση είπαμε δεν υπάρχει ζήτημα ασυμβιβάστου ή ωφέλειας και υπάρχει πλήρης εμπιστοσύνη προς τον κ. Κατρούγκαλο με τον οποίο έχουμε από κοινού την αρμοδιότητα… Πρέπει να αντιληφτείτε ότι από το νομοσχέδιο προκύπτει ότι καμία αμοιβή δεν θα πάρει κανένας δικηγόρος καθώς αποκλείει το ενδεχόμενο να αμειφτούν όσοι είχαν ξεκινήσει αυτές τις ιστορίες. Είναι απόλυτα σαφές ότι δεν υπάρχει ωφέλεια και σύγκρουση» είπε χαρακτηριστικά.


Βρίσκεστε εδώ: Home Υπηρεσίες Βιβλιοθήκη\nΒιβλιοθήκη βιβλίων Braille\nΗ Βιβλιοθήκη βιβλίων Braille βρίσκεται στον 1ο όροφο του κτηρίου και καλύπτει χώρο 100 περίπου τμ.\nΠεριέχει παλαιά και σπάνια βιβλία στην γραφή Braille, καθώς και αντίγραφα από το σύνολο της εκτυπωτικής δραστηριότητας του Φάρου Τυφλών.\nΥπάρχουν επίσης συγγράμματα αρχαίων συγγραφέων, επιστημονικά, λογοτεχνικά, μουσικά, ξενόγλωσσα καθώς και τα προσωπικά βιβλία του διακεκκριμένου τυφλού πιανίστα Γ.Θέμελη και του τυφλού δασκάλου Βυζαντινής Μουσικής Δ. Χρυσαφίδη.\nΣτον χώρο της βιβλιοθήκης υπάρχει έκθεση παλαιών γραφομηχανών Braille, καθώς και έκθεση ανάγλυφων χαρτών.\nΌλα τα επιστημονικά και λογοτεχνικά βιβλία δανείζονται στους τυφλούς της χώρας, της Κύπρου και της ομογένειας Αμερικής και Αυστραλίας. Είναι η Μοναδική Ιστορική Βιβλιοθήκη BRAILLE στον Ελλαδικό χώρο με 3.500 τίτλους. Περιλαμβάνει Συγγράμματα Αρχαίων Συγγραφέων, Επιστημονικά, Λογοτεχνικά, Μουσικά και άλλα. Καθημερινά εμπλουτίζεται με νέους τίτλους.


Κάνει αλλαγές με Πλατανιά ο Ολυμπιακός - Super League - Νέα Κρήτη\nΤώρα διαβάζετε: Κάνει αλλαγές με Πλατανιά ο Ολυμπιακός\nΚάνει αλλαγές με Πλατανιά ο Ολυμπιακός\nΟ Ολυμπιακός έχει επιβαρημένο αγωνιστικό πρόγραμμα, αφού μέσα σε τέσσερις μέρες θα κληθεί να αντιμετωπίσει τη Βέροια (εκτός) το Σάββατο για το πρωτάθλημα και τη Ντιναμό Ζάγκρεμπ (εντός) την Τετάρτη για το Champions League. Προέχει όμως ο αγώνας Κυπέλλου αύριο με τον Πλατανιά στο «Γ. Καραϊσκάκης» και ο Μάρκο Σίλβα για πρώτη φορά τη φετινή σεζόν θα προχωρήσει σε τόσο εκτεταμένο rotation.\nΟ Πορτογάλος προπονητής θα δώσει πολύτιμες ανάσες σε παίκτες που είναι καταπονημένοι από τα διαρκή παιχνίδια με τον Ολυμπιακό και τις εθνικές τους ομάδες, ενώ παράλληλα θα δώσει ευκαιρίες σε ορισμένους που έχουν αγωνιστεί από λίγο ως… καθόλου. Έτσι αρκετοί θα έχουν ευκαιρίες να δείξουν στον Σίλβα πως αξίζουν περισσότερες ευκαιρίες.\nΟ Στέφανος Καπίνο θα κάνει την πρώτη του επίσημη συμμετοχή με τη φανέλα του Ολυμπιακού και πιθανώς να είναι βασικός σε όλα τα παιχνίδια του θεσμού. Οι περιορισμένες επιλογές στα άκρα της άμυνας αναμένεται να κρατήσουν βασικό τον Λεάντρο Σαλίνο και να φέρουν στο άλλο άκρο τον 19χρονο αριστερό μπακ, Κωνσταντίνο Τσιμίκα, που προωθήθηκε από την ομάδα Νέων. Άλλωστε στο Κύπελλο πρέπει να υπάρχουν υποχρεωτικά στη 18άδα δύο μικροί.\nΣτο κέντρο άμυνας θα παίξει σίγουρα ο Μανουέλ Ντα Κόστα έχοντας ως παρτενέρ τον Τάσο Αυλωνίτη ή τον Πραξιτέλη Βούρο, που έπαιξαν σχεδόν σε όλα τα φιλικά, αλλά μόνο ο δεύτερος έχει παίξει ελάχιστα φέτος, μάλιστα κόντρα στην Άρσεναλ στο Emirates!\nΣτο κέντρο ο Ανδρέας Μπουχαλάκης αναμένεται να κάνει την επανεμφάνισή του μετά από καιρό έχοντας ξεπεράσει τον τραυματισμό του. Εφόσον είναι ετοιμοπόλεμος ο Εστέμπαν Καμπιάσο, ίσως ξεκινήσει δίπλα του, εκτός κι αν ο Σίλβα επιλέξει ως δεύτερο κεντρικό χαφ έναν από τους Φάνη Τζανδάρη ή Σάσα Ζντιέλαρ, που δεν έχουν παίξει ούτε λεπτό.\nΓιάννης Γιαννιώτας και Δημήτρης Κολοβός αναμένεται να παίξουν αμφότεροι, πιθανώς και οι δύο βασικοί, ενώ ο Ερνάνι που έχει χρησιμοποιηθεί μόνο σαν αλλαγή και είναι σαφές πως δεν έχει πείσει τον Σίλβα θα πάρει επίσης χρόνο. Για την επίθεση υπάρχουν οι επιλογές των Άλφρεντ Φινμπόγκασον και του ξεχασμένου Άλαν Πουλίδο.


Μεθέορτος Πολυαρχιερατικός Εσπερινός για τον Πολιούχο της Ν. Ιωνίας Αγ. Γεώργιο Νεαπολίτη (ΦΩΤΟ) – Ο Άρχων\nΜε κατάνυξη και με τη συμμετοχή πλήθους ευσεβών πιστών ολοκληρώθηκαν οι εορταστικές εκδηλώσεις της Ιεράς Μητροπόλεως Ν. Ιωνίας και Φιλαδελφείας επί τη μνήμη του Προστάτου και Πολιούχου της Καππαδόκη Αγίου Γεωργίου Νεαπολίτου του Θαυματουργού στον Ιερό Ναό Αγίου Ευσταθίου Ν. Ιωνίας.\nΤην κυριώνυμο ημέρα της εορτής το απόγευμα τελέσθηκε ο μεθέορτος Πανηγυρικός Πολυαρχιερατικός Εσπερινός, χοροστατούντος του Σεβασμιωτάτου Μητροπολίτου Σύρου κ. Δωροθέου και συγχοροστατούντος του Θεοφιλεστάτου Επισκόπου Χριστουπόλεως κ. Μακαρίου και του οικείου Ποιμενάρχου Ν. Ιωνίας και Φιλαδελφείας κ. Γαβριήλ.\nΜετά το πέρας του Πανηγυρικού Εσπερινού πραγματοποιήθηκε μεγαλοπρεπής λιτάνευση του άφθαρτου Ιερού Σκηνώματος του Αγίου Γεωργίου του Νεαπολίτου και της Ιεράς Εικόνος του στους δρόμους της Ν. Ιωνιας με τη συνοδεία Κληρικών της Ιεράς Μητροπόλεως, Τοπικών Αρχόντων, εκπροσώπων Μικρασιατικών Συλλόγων και Σωματείων καθώς και πλήθους λαού υπό τους ήχους της φιλαρμονικής.\nΟ Σεβασμιώτατος Μητροπολίτης κ. Γαβριήλ, εμφανώς συγκινημένος από την μεγάλη συμμετοχή του κόσμου, ευχαρίστησε γι’ άλλη μια φορά τους Αγίους Αρχιερείς για την θεοτίμητη παρουσία τους στην εορτή του Πολιούχου της Ιεράς Μητροπόλεως, Σεβασμιώτατο Μητροπολίτη Σύρου κ. Δωρόθεο και Θεοφιλέστατο Επίσκοπο Χριστουπόλεως κ. Μακάριο και προέτρεψε τον πιστό λαό του Θεού να μην χάνει την ελπίδα του, αλλά να μιμηθεί το παράδειγμα της ανυποχώρητης ομολογίας πίστεως του Πολιούχου Αγίου, ευχόμενος εγκάρδια προς όλους υγεία και δύναμη δια των πρεσβειών του Προστάτου και Φύλακα της Ν. Ιωνίας, Αγίου Ιερομάρτυρος Γεωργίου του Νεαπολίτου.\nΑκολούθως, εψάλη η Ιερά Παράκλησις και οι Χαιρετισμοί προς τιμήν του Αγίου Γεωργίου του Νεαπολίτη.


Dr. Ειρήνη Δημάδη\nΚαθημερινός μας στόχος είναι να σας χαρίσουμε το όμορφο χαμόγελο που επιθυμείτε. Επίκεντρο μας είναι ο ασθενής, η αποτελεσματική θεραπεία του προβλήματος του και η ασφάλεια του. Για το λόγο αυτό αφιερώνεται πολύς χρόνος για τη διαρκή επιμόρφωση στις τελευταίες εξελίξεις της οδοντιατρικής μέσω σεμιναρίων .\nΣτόχος μας είναι να σας εξασφαλίσουμε μια άρτια θεραπεία για τα δόντια σας, τόσο αισθητικά, όσο και λειτουργικά. Έμφαση δίνεται στις αισθητικές αποταστάσεις με ολοκεραμικά υλικά, μονήρη εμφυτεύματα καθώς και σε πολύπλοκες αποκαταστάσεις ολικού φραγμού με εμφυτεύματα ή χωρίς.\nΕπίσης πραγματοποιούνται όλες οι οδοντιατρικές εργασίες, όπως εμφράξεις, περιοδοντικές και ενδοδοντικές θεραπείες. Εξαιτίας της συνεχούς επιμόρφωσης, χρησιμοποιούνται οι πιο σύγχρονες θεραπείες με απόλυτη ασφάλεια κάτω από άριστες συνθήκες υγιεινής.\nΤο ιατρείο είναι εξοπλισμένο με μηχανήματα τελευταίας τεχνολογίας, όπως το LASER, ψηφιακή ακτινογραφία, αυτόκαυτος κλίβανος τύπου Β ώστε να εξασφαλίζουμε τις βέλτιστες συνθήκες υγιεινής και υλικά υψηλής ποιότητας.\nΤα ραντεβού τηρούνται πάντοτε με απόλυτη ακρίβεια με σεβασμό στο χρόνο των ασθενών και τέλος η πληρωμή μπορεί να γίνει με μετρητά, με κάρτα (χρεωστική ή πιστωτική) και με τραπεζικό έμβασμα\nΗ Dr. Ειρήνη Δημάδη, γεννήθηκε στη Θεσσαλονίκη και μεγάλωσε στην Νέα Ζίχνη Σερρών.\nΤο 1985 ξεκίνησε τις σπουδές της στην οδοντιατρική σχολή του Αριστοτέλειου Πανεπιστημίου της Θεσσαλονίκης, όπου και αποφοίτησε το 1991.\nΑπό το 1991 διατηρεί το ιδιωτικό της ιατρείο στην Δράμα, ενώ παράλληλα έχει παρακολουθήσει πολύ μεγάλο αριθμό σεμιναρίων, εκπαιδεύσεων και συνεδρίων.\nΤο 2005 πήρε το μάστερ της στην εμφυτευματολογία στην Φλωρεντία.\n• Μέλος ΕΑΑΟ (Ελληνική Ακαδημία Αισθητικής Οδοντιατρικής)\n• Associate Fellowship within the World Clinical Laser Institute


Πολυτελής δαντέλα για νυφικό με πέρλες και πούλιες σε ΤΙΜΗ ΧΟΝΔΡΙΚΗΣ!\nΚερδίζετε: 44,76 € (25%)\nΔαντέλα για βραδινές τουαλέτες & νυφικά! Χειροποίητη δαντέλα πολυτελείας με κυματιστά κεντήματα και πέρλες, για την πιο μαγική ημέρα της ζωής σου!\nΝέα συλλογή με χειροποίητες δαντέλες για βραδινές τουαλέτες και νυφικά!\nΚεντητή δαντέλα πολυτελείας σε γλυκό εκρού τούλι με κυματιστά κεντήματα που δημιουργουνται απο πέρλες και διάφανες πούλιες, μια δαντέλα αριστούργημα! Η δαντέλα αυτή έχει μοναδική λάμψη και πολυτέλεια-μια απο τις πιο ξεχωριστές της συλλογής μας! Έχει ανάγλυφη επιφάνεια αφού μεγάλη της επιφάνεια στολίζεται με πέρλες και πούλιες, είναι διάφανη, εύκαμτπη και πολύ βαριά! Ιδανική για τη βραδινή σας τουαλέτα, φούστα ή τουνίκ! Σε φάρδος 1.35μ.\nΝιώσε σαν αληθινή πριγκίπισσα την πιό ξεχωριστή ημέρα της ζωής σου και λάμψε με την χειροποίητη αυτή δαντέλα για το νυφικό των ονείρων σου! Διάλεξε την επένδυση που θέλεις με σατέν ή τούλι πολυτελείας της συλλογής μας (Κατηγορία Είδη Γάμου & Βάφτισης) & δώσε στο νυφικό σου το στύλ που σου αρέσει! Βρείτε τις χειροποίητές μας δαντέλες για νυφικά με το μέτρο στο κατάστημά μας στην Αθήνα κέντρο-Αθηναϊδος 1-παράλληλος Ερμού. Δαντέλες πολυτελείας για νυφικά, ακριβές δαντέλες σε τιμή χονδρικής και με on-line αγορες!\n4 ευρώ μεταφορικά (μέχρι 2 κιλά δέμα) με κούριερ Γενική Ταχυδρομική. Παραγγελίες απο 30 ευρώ.\nΑντικαταβολή (δωρεάν), ηλεκτρονική κατάθεση σε λογαριασμό Alpha Bank ή Πειραιώς, PAYPAL


Κοινή ονομασία διαφόρων θηλαστικών. Τα ελάφια, κατά κανόνα τα αρσενικά και σπανιότερα τα θηλυκά, φέρουν στο μέτωπο οστέινες, πλήρεις (όχι κοίλες) κυλινδρικές εκφύσεις, διακλαδισμένες σε διάφορα σχήματα, τα ελαφοκέρατα, οι οποίες κάθε χρόνο πέφτουν και ξαναφυτρώνουν, οπότε αυξάνουν κατά ένα τα κλαδιά τους. Τα ελάφια έχουν ζυγό αριθμό ονυχοφόρων δαχτύλων.\nΤα συναντάμε σε ποικίλους βιότοπους, ερήμους, υγρότοπους, τούνδρες και πλαγιές ψηλών βουνών. Είναι ιθαγενή της Ευρώπης, της Ασίας της Βόρειας και Νότιας Αμερικής, έχουν όμως εισαχθεί και στην Αυστραλία και στη Νέα Ζηλανδία.\nΤα γνήσια ελάφια διακρίνονται από τα στρογγυλά τους κέρατα. Οι καταβολές των ελαφοκεράτων εμφανίζονται ήδη κατά την ενδομήτρια ζωή. Αρχίζουν όμως να προβάλλουν, από τον 6ο ή 8ο μήνα της ηλικίας του νεαρού ελαφιού, δύο οστέινοι κώνοι, πάνω στους οποίους θα ξαναφυτρώνουν κάθε χρόνο νέα κέρατα. Οι κώνοι αυτοί λέγονται «ρόδινα στελέχη», επειδή, όταν πέφτουν τα ελαφοκέρατα, η επουλωμένη επιφάνεια της πληγής έχει ρόδινο χρώμα. Στην αρχή της έκφυσής τους τα κέρατα είναι μονά και μυτερά, κατόπιν διακλαδίζονται με πλάγιες εκβλαστήσεις από το κύριο στέλεχος. Οι εκβλαστήσεις αυτές φτάνουν τελικά τις 12 περίπου σε κάθε στέλεχος. Τα κέρατα πέφτουν μετά την εποχή του ζευγαρώματος, πρώτα το ένα και μετά το άλλο. Τα ελάφια έχουν, γενικά, λεπτό σώμα, με μακριά πόδια και φαιοκάστανο τρίχωμα. Το ύψος τους στο φτάνει ως τα 1,50 μέτρο. Το πιο αξιοσημείωτο χαρακτηριστικό τους, τα ελαφοκέρατα, υπάρχουν στα ενήλικα αρσενικά σε όλα τα είδη και ποικίλλουν σε μορφή, από κοντά, μοναξονικά και μυτερά ως μακριά και πολυδιακλαδισμένα. Χρησιμοποιούνται για την άμυνα και, κατά την αναπαραγωγική περίοδο, σε συγκρούσεις μεταξύ αρσενικών του ίδιου είδους. Καθώς μεγαλώνουν, καλύπτονται αρχικά από δέρμα σαν βελούδο. Αργότερα, η δερμάτινη επένδυση ξεφλουδίζεται και απομένει το γυμνό οστέινο στέλεχος.\nΤα ελάφια είναι φυτοφάγα, τρέφονται με χλόη, κλαδάκια, φλοιούς και ρίζες. Σχηματίζουν συνήθως κοπάδια και μερικά πραγματοποιούν σημαντικές εποχικές μεταναστεύσεις. Η θηλυκιά γεννά 1 - 2 μικρά, που συχνά φέρουν σκούρες κηλίδες στο τρίχωμά τους, ώστε να καμουφλάρονται ανάμεσα στις φωτοσκιάσεις των δέντρων. Η κυοφορία διαρκεί από 5 ως 10 μήνες.\nΘεοδοσίου Βασιλική, Φαντίδου Λεμονιά (ΣΤ΄ Τάξη)\nΕίμαι ένα νεαρό ελάφι με ωραία κλαδωτά κέρατα και θα σας διηγηθώ την ιστορία μου.\nΈνα πρωί εγώ με τους γονείς μου είχαμε πάει έναν περίπατο στο δάσος. Εκεί σκύψαμε να πιούμε νερό από κρυστάλλινες πηγές, βοσκήσαμε χορτάρι και παίξαμε με τις πεταλούδες. Περνούσαμε υπέροχα!\nΚαι ξαφνικά η χαρά μας κόπηκε στη μέση, όταν ακούστηκαν πυροβολισμοί και γαβγίσματα. Πριν καλά καλά καταλάβουμε τι έγινε, είδα τους γονείς μου ξαπλωμένους στο γρασίδι να ξεψυχούν. Πανικοβλήθηκα και για μια στιγμή μου κόπηκαν τα γόνατα. Συνήλθα όμως γρήγορα και το έβαλα στα πόδια.\nΈτρεχα όσο πιο γρήγορα μπορούσα, για να μη με πιάσουν οι κυνηγοί. Σε λίγο, όταν κοίταξα γύρω μου και δεν υπήρχε τίποτε γνωστό, σταμάτησα! Είχα χαθεί! Άρχισα να κλαίω απαρηγόρητα για το χαμό των γονιών μου. Απ’ το μυαλό μου περνούσαν φριχτές σκέψεις. Τους αγαπούσα πολύ. Ήμασταν μια πολύ αγαπημένη οικογένεια κι ήταν κρίμα να χωριστούμε τόσο άδικα. Ήμουν πολύ φοβισμένο.\nΏσπου ξαφνικά εμφανίστηκε από το πουθενά ένα φορτηγάκι. Νόμισα ότι ήταν οι κυνηγοί και πως ήθελαν να με σκοτώσουν. Έτρεμα από το φόβο μου. Όμως άδικα φοβόμουν. Ήταν η δασική υπηρεσία που βοηθάει τα ζώα.\nΜε πήραν λοιπόν και με έβαλαν μέσα σε μια ξύλινη κλούβα επάνω σ’ ένα φορτηγάκι. Στο δρόμο είδα κάτι παιδιά να με κοιτάζουν περίεργα και κρύφτηκα.\nΣε λίγο το φορτηγάκι σταμάτησε, με κατέβασαν κάτω και με άφησαν σ’ ένα καταπράσινο δάσος.\nΠερνούσαν οι μέρες κι εγώ λυπημένο ακόμα τριγυρνούσα στο δάσος. Από τη μια ήμουν δυστυχισμένο για το χαμό των γονιών μου αλλά από την άλλη ήμουν και χαρούμενο, γιατί έβρισκα πολύ εύκολα τροφή.\nΣε μερικές μέρες οι κάτοικοι του διπλανού χωριού ήταν δυσαρεστημένοι, γιατί έλεγαν ότι τους χαλούσα τη σοδειά τους.\nΈτσι, λοιπόν, άκουγα κάθε μέρα φωνές, τενεκέδες να τους χτυπούν, μου πετούσαν πέτρες και κάθε βράδυ ερχόντουσαν στο λιβάδι σκυλιά και γάβγιζαν. Αλλά και οι ίδιοι οι χωρικοί έρχονταν και φώναζαν.\nΤα γαβγίσματα των σκυλιών μου θύμιζαν εκείνη τη φριχτή μέρα και όλο πιο πολύ φοβόμουνα.\nΏσπου μια μέρα εκεί που έτρεχα, για να μη με χτυπήσουν με τις πέτρες ή τα ξύλα οι χωρικοί, χτύπησα με τα κέρατά μου μια γυναίκα.\nΟ καιρός περνούσε έτσι. Το επόμενο καλοκαίρι κάποιο κακοί άνθρωποι, σαν εκείνους τους κυνηγούς που σκότωσαν τους γονείς μου, διέταξαν τη θανάτωσή μου. Έτσι με τα πρώτα κρύα του φθινοπώρου με σκότωσαν, έτσι άδικα, όπως και τους γονείς μου. Αυτή ήταν η ιστορία μου!


Συνεχίζοντας σε αυτό τον ιστότοπο αποδέχεστε την χρήση των cookies στη συσκευή σας. Εφτασα κοντα στην πολη Λουλεα στα βορειοανατολικα της χωρας. Ευτυχώς η κίνηση στους δρόμους ήταν μικρή η δεν υπήρχε, οπότε ο δρόμος ήταν η παιδική χαρά μας: οι δρόμοι, τα πεζοδρόμια, καθώς και στους μικρούς κήπους μπροστά. Παίζαμε έξω έως ότου βράδιαζε και δεν βλέπαμε πια.\nΤο Υπερταμείο, επίσημα «Ελληνική Εταιρία Συμμετοχών και Περιουσίας Α. Ε. » είναι ένα κατασκεύασμα των δανειστών το οποίο θα υποθηκεύσει τη σημερινή και μελλοντική κινητή και ακίνητη περιουσία του Δημοσίου για 99 χρόνια. Κατα την διαρκεια των ελεγχων στα εγγραφα, παρατηρω οτι μεσα στο γκισε κλεινει για λιγα δευτερολεπτα το φως και μετα ξαναναβει, αλλα δεν δινω σημασια.\nΗ ομάδα διακοσμητών και τεχνικών μας σας περιμένει για να εξυπηρετήσει τις ανάγκες σας, να προτείνει λύσεις για τον χώρο σας στις καλύτερες τιμές της αγοράς και με πολλές προσφορές. Ο ΠΑΟΚ δεν ξεκίνησε καλά καθώς δέχτηκε γκολ πριν καν συμπληρωθεί ένα λεπτό παιχνιδιού από κόντρα επίθεση της Λίμπερετς με τον Κομλιντσένκο.\nΟι τυπικές κουκέτες (δηλαδή με το ένα κρεβάτι ακριβώς πάνω από το άλλο) έχουν διαστάσεις περίπου 2, 10 Χ one, 00 μέτρο (στην κάτοψη). Χρησιμοποιώντας τον χάρακα και τον περιστροφικό κόφτη, κόψτε το σεντόνι στις πραγματικές διαστάσεις της βάσης του κρεβατιού. Αν ο αντίπαλος της ομάδας Α γυρίσει πίσω στην περιοχή του χωρίς να πιαστεί, τότε αυτός που τον κυνηγάει, δεν έχει δικαίωμα να μείνει στην ελεύθερη περιοχή, αλλά πρέπει να γυρίσει ξανά στο στρατόπεδό του και να πάρει «φωτιά» ή να πιάσει «αμπάριζα».\nΣτις 6 Αυγούστου 1920, σε ένα παιχνίδι ενάντια στους Nyc Yankees, ο Carl Mays, έριξε με τόση δύναμη τη μπάλα προς τον Chapman, που τον χτύπησε θανάσιμα στο κεφάλι. Προιοντων που σε μεγαλο ποσοστο κατασκευαζονται πλεον απο εργατες σε χωρες με εξευτελιστικα μεροκαματα και μεταφερονται στις μητροπολεις για να διατεθουν σε εργαζομενους συνταξιουχους με επισης χαμηλο εισοδημα για την δικη τους οικονομια.\nHere's more info on κρεβατια τοιχου (Https://Www.Marketstrom.Gr/) look into our own web site.\nAbgerufen von „http://islam-pedia.de/index.php?title=Μεταλλικά_Κρεβάτια_Στην_Καλύτερη_Τιμή_Της_Αγοράς&oldid=198886“\nDiese Seite wurde zuletzt am 13. Mai 2020 um 03:37 Uhr bearbeitet.


«Το Κτήνος». Ο κατά συρροή παιδόφιλος δολοφόνος που πιστεύεται ότι σκότωσε περισσότερα από 300 αγόρια. Σκόρπισε τον τρόμο τη δεκαετία του ΄90 και οι αρχές νόμιζαν ότι επρόκειτο για αίρεση - ΜΗΧΑΝΗ ΤΟΥ ΧΡΟΝΟΥ\nΣτις 22 Απριλίου του 1999, στην πόλη Βιγιαβισένσιο της Κολομβίας, συλλαμβάνεται ένας άντρας με την κατηγορία σεξουαλικής παρενόχλησης σε ένα δωδεκάχρονο αγόρι. Ήταν ο Λουίς Γκαραβίτο, ο κατά συρροή δολοφόνος ο οποίος ομολόγησε περισσότερους από 140 φόνους νεαρών αγοριών.\nΛίγα είναι γνωστά για την παιδική ηλικία του Λουίς Γκαραβίτο. Γεννημένος στις 25 Ιανουαρίου 1957 στην πόλη Γκένοβα, δυτικά της Κολομβίας, υπήρξε ο μεγαλύτερος από τα επτά αδέρφια μιας οικογένειας με σοβαρά προβλήματα. Ο πατέρας του ήταν αλκοολικός και συνήθιζε να ξεσπά στον Γκαραβίτο. Κάποιοι άνδρες της γειτονίας τον κακοποίησαν σεξουαλικά. Άντεξε πέντε χρόνια στο σχολείο και στην ηλικία των 16 έφυγε από το σπίτι του. Τα χρόνια που ακολούθησαν ο Γκαραβίτο μετακινούταν σε πολλές περιφέρειες της Κολομβίας, όπου σκότωνε αγόρια και κατόρθωνε να ξεφεύγει από την αστυνομία.\nΛίγα είναι γνωστά για την παιδική ηλικία του Λουίς Γκαραβίτο. Γεννημένος στις 25 Ιανουαρίου 1957 στην πόλη Γκένοβα, δυτικά της Κολομβίας, υπήρξε ο μεγαλύτερος από τα επτά αδέρφια μιας οικογένειας με σοβαρά προβλήματα. YouTube\nΗ παγίδα του Γκαραβίτο στα παιδιά\nΜέσα στην πενταετία της δράσης του, ο Γκαραβίτο φέρεται να σκότωσε περισσότερα από 300 αγόρια, ηλικίας μεταξύ 8 και 16 ετών. Το μικρότερο θύμα του ήταν μόλις έξι ετών. Το μοτίβο του δολοφόνου ήταν συγκεκριμένο.\nΠλησίαζε παιδιά πλανόδιων πωλητών που κυκλοφορούσαν χωρίς επιτήρηση σε πολυσύχναστα μέρη, καθώς και αγόρια που προέρχονταν από οικογένειες χωρισμένων γονέων είτε ήταν άπορα, άστεγα ή ορφανά.\nΉταν πιθανότερο να μην ψάξει κανείς γι΄ αυτά τα παιδιά. Σταδιακά, κατάφερνε να κερδίσει την εμπιστοσύνη των αγοριών, καθώς τους προσέφερε φαγητό, γλυκά, αλκοόλ, χρήματα ακόμη και ναρκωτικά. Επιπλέον, πάντα εμφανιζόταν μεταμφιεσμένος άλλοτε ως ιερέας ή ως θεραπευτής, άλλοτε ως πλανόδιος πωλητής ή δάσκαλος, ακόμη και ως παράλυτος, για να προκαλέσει τη λύπηση των αγοριών.\nΒιασμοί, δολοφονίες και ακρωτηριασμοί\nΟ Γκαραβίτο άρχισε να περνάει χρόνο με τα υποψήφια θύματά του. Μέσα από συζητήσεις που είχε μαζί τους σε δημόσιους χώρους, κατέληγε στον επόμενο στόχο του.\nΟ “τύπος” των θυμάτων που προτιμούσε ήταν αγαθά, γλυκά αγόρια με απαλό και όχι πολύ σκούρο δέρμα. Στη συνέχεια οδηγούσε τα αγόρια σε απομονωμένες αγροτικές περιοχές με την πρόφαση ότι χρειάζεται βοήθεια σε κάποια γεωργική έκταση. Κι εκεί έκανε πράξη τις αρρωστημένες σκέψεις του.\nΤο «Κτήνος», όπως ονομάστηκε για τη βιαιότητα του, βίαζε και βασάνιζε τα παιδιά προτού τα σκοτώσει. Έδενε τα χέρια τους και τα κακοποιούσε για μέρες.\nΠολλά από τα θύματά του βρέθηκαν με σπασμένα κόκαλα, χωρίς δόντια, με μελανιές αλλά και με δαγκωνιές σε πολλά μέρη του σώματός τους. Στη συνέχεια, έκοβε το λαιμό τους ή τα κάρφωνε μέχρι θανάτου χρησιμοποιώντας διάφορα μαχαίρια, ακόμη και κατσαβίδια. Έπειτα, ακρωτηρίαζε το σώμα τους και τα έθαβε σε διάφορα μέρη. Πάντα, θυμόταν τις τοποθεσίες που είχε θάψει τα θύματά του.\nΟ Γκαραβίτο άρχισε να περνάει χρόνο με τα υποψήφια θύματά του. Μέσα από συζητήσεις που είχε μαζί τους σε δημόσιους χώρους, κατέληγε στον επόμενο στόχο του. YouTube\nΗ σύλληψη και η ομολογία του κτήνους\nΤο 1999, χρονιά που ο Γκαραβίτο συνελήφθη, η αστυνομία της Κολομβίας είχε ήδη εξαπολύσει ένα μεγάλο ανθρωποκυνηγητό για τη σύλληψη του παιδόφιλου serial killer.\nΑν και υπήρχε η υποψία ότι πρόκειται για αίρεση, αφού βρέθηκε ομαδικός τάφος 36 ατόμων, γρήγορα η αστυνομία κατέληξε στο γεγονός ότι έχει να αντιμετωπίσει έναν κατά συρροή δολοφόνο.\nΚατά την προφυλάκισή του, οι αστυνομικοί έψαξαν σε σπίτια φίλων του δολοφόνου και βρήκαν αποκόμματα εφημερίδων που αφορούσαν αγόρια που είχαν εξαφανιστεί.\nΕπίσης, βρέθηκαν φωτογραφίες των νεκρών αγοριών – τρόπαια για τον δολοφόνο- καθώς και ένα τετράδιο με ανατριχιαστικές λεπτομέρειες όλων όσων είχε διαπράξει.\nΑντιμέτωπος με τα αποδεικτικά στοιχεία, ο Γκαραβίτο ομολόγησε την ενοχή του για τον θάνατο 140 αγοριών. Υποστήριξε πάντως ότι διέπραξε τις δολοφονίες, ενώ ήταν μεθυσμένος και είχε καταληφθεί από μια δαιμονική παρουσία. Δεν ήθελε να σκοτώσει τα θύματα του, ισχυρίστηκε. Απεναντίας ένιωθε μια βαθιά συμπάθεια για αυτά!\nΟ Λουίς Αλφρέντο Γκαραβίτο Κουμπίγιος, όπως ήταν το πραγματικό του όνομα, καταδικάστηκε για την δολοφονία 170 αγοριών. YouTube\nΗ συνεργασία με την αστυνομία και οι νομικές πτυχές της ποινή του\nΟ Λουίς Αλφρέντο Γκαραβίτο Κουμπίγιος, όπως ήταν το πραγματικό του όνομα, καταδικάστηκε για την δολοφονία 170 αγοριών. Βρέθηκε ένοχος για τα 138 από τα θύματά του με την ανώτατη καταδίκη της κολομβιανής δικαιοσύνης να ξεπερνά τα 1.850 χρόνια. Ωστόσο, το 2000, με τη μεταρρύθμιση στον Ποινικό Κώδικα της Κολομβίας (άρθρο 37.1), απαγορεύτηκε η θανατική ποινή και κανένας κρατούμενος δεν μπορεί να μείνει για περισσότερο από 40 χρόνια στη φυλακή.\nΟ Γκαραβίτο υπήρξε και συνεχίζει να είναι πολύ συνεργάσιμος με τις αρχές, γεγονός που μπορεί να οδηγήσει στη μείωση της ποινής του ακόμη και στα 22 χρόνια. Κατά τη σύλληψή του είχε ζωγραφίσει έναν χάρτη με τις τοποθεσίες που είχε θάψει τα θύματά του, έτσι ώστε να τα βρει η αστυνομία.\nΩστόσο, όταν η υπόθεση του κατά συρροή δολοφόνου έγινε γνωστή στο κοινό, το οποίο επιθυμούσε την παρατεταμένη παραμονή του Γκαραβίτο στη φυλακή, ο νόμος άλλαξε και προβλέπει καταδίκη 60 ετών.\nΟ Λουίς Γκαραβίτο σήμερα/ YouTube\nΟ Γκαραβίτο συνεχίζει να ομολογεί τα εγκλήματα που διέπραξε. Μέχρι σήμερα έχουν εξακριβωθεί 144 θύματα. Ο αριθμός όμως είναι πιθανότατα μεγαλύτερος, καθώς πιστεύεται ότι το «Κτήνος» σκότωσε περισσότερα από 300 αγόρια από το 1994 έως και το 1999.


Aloe Vera Κρέμα Ημέρας Πολλαπλών Δράσεων-missmister\nΚρέμα Ημέρας Πολλαπλών Δράσεων Aloe Vera\nΜε απαλό άρωμα και βελούδινη υφή που χαρίζει εντατική ενυδάτωση και μειώνει την αίσθηση τραβήγματος της επιδερμίδας. Μπορεί να χρησιμοποιηθεί και ως βάση για το μακιγιάζ. Με 50% Aloe Vera και βιολογικό εκχύλισμα ελιάς, το οποίο έχει αντιοξειδωτική δράση.\nΓια απαλή, λαμπερή επιδερμίδα\nΠροστατεύει την επιδερμίδα από τις επιδράσεις του εξωτερικού περιβάλλοντος\nΜε 50% gel Aloe Vera, βιολογικό εκχύλισμα ελιάς & έλαιο από κουκούτσι σταφυλιού\nΧαρίζει εντατική ενυδάτωση και διατηρεί υψηλό το φυσικό επίπεδο υγρασίας της επιδερμίδας\nΕνυδατική κρέμα, για απαλή και λαμπερή επιδερμίδα.\nΗ Aloe Vera Κρέμα Ημέρας Πολλαπλών Δράσεων είναι ιδανική σαν βάση για το μακιγιάζ και χαρίζει στην επιδερμίδα σας εντυπωσιακή λάμψη που διαρκεί πολλές ώρες. Η Aloe Vera Αναπλαστική Κρέμα Νυκτός αποτελεί ιδανικό συμπλήρωμα.\nΈνας συνδυασμός από φυτικά έλαια και κερί, ο οποίος ενισχύεται από λάδι από κουκούτσι σταφυλιού, φυτογλυκερίδια και βούτυρο Shea (καριτέ).


Peg Perego DEERE CONSTRUCTION LOADER OR0088 - MicroKosmos\nHome > Ηλεκτροκίνητα>Peg Perego DEERE CONSTRUCTION LOADER OR0088\nPeg Perego DEERE CONSTRUCTION LOADER OR0088\n319,89 € με Φ.Π.Α\nΚωδικός : OR0088\nΝέα 12V ηλεκτροκίνητη μπουλντόζα από την Peg Perego αντίγραφο μοντέλου της γνωστής βιομηχανίας κατασκευής τρακτέρ και οχημάτων βαρέος τύπου John Deere – Deere. Εξασφαλίζει ατελείωτες ώρες παιχνιδιού για τους μικρούς μας κατασκευαστές.\nΚατασκευασμένη στην Ιταλία με την ποιότητα και την ασφάλεια που προσφέρει η Peg Perego.\nΔιαθέτει δαγκάνα που χειρίζεται από την θέση του οδηγού, ραδιόφωνο FM, προσαρμοζόμενο κάθισμα ,δύο ταχύτητες και όπισθεν .Γκάζι και φρένο σε ένα πεντάλ.\nΔιατίθεται και το Deere Construction Trailer,τρέιλερ στα χρώματα του Deere Constuction Loader (πωλείται χωριστά).\nΠεριλαμβάνει μπαταρία και φορτιστή 12V, οδηγίες χρήσης στα ελληνικά και καρτελάκι γνησιότητας (service και ανταλλακτικά)


Εορτή του Πολιούχου Αγίου Νικολάου παρουσία του Προέδρου της Δημοκρατίας κ. Προκόπη Παυλόπουλου - Martyria.gr %\nΑρχική > > Εκκλησιαστική Επικαιρότητα > Εκκλησία της Ελλάδος > Εορτή του Πολιούχου Αγίου Νικολάου παρουσία του Προέδρου της Δημοκρατίας κ. Προκόπη Παυλόπουλου\nΔεκ 7, 2019, 12:04 ΠΜ\nΜε ιδιαίτερη λαμπρότητα και παρουσία του Προέδρου της Ελληνικής Δημοκρατίας κ. Προκόπη Παυλόπουλου τελέσθηκε το πρωί της Παρασκευής 6 Δεκεμβρίου η Τρισαρχιερατική Θεία Λειτουργία για την εορτή του Πολιούχου της Αλεξανδρουπόλεως Αγίου Νικολάου.\nΑπό το πρωί της Παρασκευής τελέσθηκε ο Πανηγυρικός Όρθρος χοροστατούντος του Σεβ. Μητροπολίτου Μαρωνείας και Κομοτηνής κ. Παντελεήμονος. Ακολούθως η Τρισαρχιερατική Θεία Λειτουργία προεξάρχοντος του Σεβ. Μητροπολίτου Διδυμοτείχου, Ορεστιάδος και Σουφλίου κ. Δαμασκηνού, και συλλειτουργούντων των Σεβ. Μητροπολιτών Μαρωνείας και Κομοτηνής κ. Παντελεήμονος και Αλεξανδρουπόλεως κ. Ανθίμου.\nΠαρέστησαν προσκεκλημένοι ο Ρωμαιοκαθολικός Αρχιεπίσκοπος Κερκύρας κ. Ιωάννης Σπιτέρης, ο Μητροπολίτης των εν Ελλάδι Ορθοδόξων Αρμενίων κ. Κεγάμ Χατσεριάν και ο πάστορας της τοπικής Ευαγγελικής ενορίας κ. Παναγιώτης Λιτσικάκης, ως εκπρόσωποι των χριστιανικών ομολογιών που υπάρχουν στην περιοχή μας.\nΕπίσης, παρέστησαν οι τοπικοί πολιτικοί και στρατιωτικοί άρχοντες της περιοχής με πρώτους, τον Περιφερειάρχη κ. Μέτιο και τον Διοικητή του Δ’ Σώματος Στρατού Αντιστράτηγο κ. Λαλούση, τον Δήμαρχο της πόλεώς κ. Ζαμπούκη, τον Αντιπεριφερειάρχη Έβρου κ. Πέτροβιτς, τον Διοικητή της 12ης Μεραρχίας Υποστράτηγο κ. Χουδελούδη, τον Περιφερειακό Αστυνομικό Διευθυντή Αντιστράτηγο κ. Μενεξίδη, τους βουλευτές Έβρου κ.κ. Γκαρά, Δημοσχάκη και Κελέτση, τον Διοικητή της 2ης Περιφ. Διοίκησης Λιμενικού Σώματος Αρχιπλοίαρχο κ. Πασσάδη, τον Πρύτανη του Δ.Π.Θ. κ. Πολυχρονίδη, τους Διοικητές της Αστυνομίας, της Πυροσβεστικής, του Λιμεναρχείου, οι Ταξίαρχοι των στρατιωτικών σχηματισμών της περιοχής, οι Δήμαρχοι Σουφλίου κ. Καλακίκος και Ορεστιάδος κ. Μαυρίδης, οι Αντιδήμαρχοι Αλεξανδρουπόλεως, Δημοτικοί και Περιφερειακοί Σύμβουλοι και πλήθος πιστών που κατέκλυσαν τον ιστορικό Μητροπολιτικό Ναό.\nΟ Εξοχώτατος κ. Πρόεδρος της Ελληνικής Δημοκρατίας κατέφθασε περί την 9.25′ στον Μητροπολιτικό Ναό, όπου τον υποδέχθηκαν οι τοπικοί Άρχοντες και στρατιωτικά αγήματα που απέδωσαν τις προβλεπόμενες τιμές, ενώ κατά τη διάρκεια της Θείας Λειτουργίας το «Πιστεύω» και το «Πάτερ ημών».\nΣτο τέλος της Θείας Λειτουργίας ο Σεβ. Μητροπολίτης μας κ. Άνθιμος προσεφώνησε συντόμως τον Εξοχώτατο κ. Πρόεδρο, καλωσορίζοντάς τον στην Αλεξανδρούπολη και στην εορτή του πολιούχου Αγίου Νικολάου (διαβάστε την προσφώνηση εδώ) και τον κάλεσε να κηρύξει την έναρξη των εορταστικών εκδηλώσεων του Ιωβηλαίου Έτους 2020 για τα 100 χρόνια από την απελευθέρωση της Αλεξανδρούπολης και την ενσωμάτωσή της στον εθνικό κορμό της πατρίδος μας.\nΟ Πρόεδρος της Δημοκρατίας στην ομιλία του αναφέρθηκε στο μεγαλείο της Ορθοδοξίας και τα οικουμενικά μηνύματά της καθώς και στο βίο του Αγίου Νικολάου. Αναφέρθηκε επίσης στην προκλητικότητα της Τουρκίας που «καιρός είναι να σταματήσει αυτή τη συμπεριφορά», όπως είπε, φέρνοντας ως παράδειγμα τη συμπεριφορά της Ελλάδας απέναντι στη Μουσουλμανική μειονότητα. «Είμαστε ένα πραγματικό υπόδειγμα», συμπλήρωσε ο κ. Παυλόπουλος.\n«Το λεγόμενο “Μνημόνιο” μεταξύ Τουρκίας και Λιβύης είναι όχι απλώς άκυρο αλλά παντελώς ανυπόστατο θεσμικώς, αφού δεν βρίσκει κανένα έρεισμα στο διεθνές δίκαιο. Γι’ αυτό και δεν παράγει κανένα έννομο αποτέλεσμα για την Ελλάδα, τη διεθνή κοινότητα και την Ευρωπαϊκή Ένωση», δήλωσε ο Πρόεδρος. Επίσης, ανέφερε ότι όσο είμαστε αποφασισμένοι να τείνουμε χείρα φιλίας και καλής γειτονίας προς την Τουρκία, άλλο τόσο είμαστε αποφασισμένοι, υπό όρους αρραγούς ενότητας και δίχως ίχνος υποχώρησης ή υπαναχώρησης, να επιβάλουμε τον σεβασμό του διεθνούς δικαίου. «Προς τούτο έχουμε, όπως το αποδείξαμε ιστορικώς όταν χρειάσθηκε, και τη βούληση και τη δύναμη», σημείωσε και πρόσθεσε: «Σε αυτό το πλαίσιο, θα υπερασπισθούμε τα σύνορα, την επικράτεια και την Αποκλειστική Οικονομική Ζώνης της Ελλάδας, που είναι και σύνορα, επικράτεια και Αποκλειστική Οικονομική Ζώνη της Ευρωπαϊκής Ένωσης».\nΕπίσης, ο Πρόεδρος της Δημοκρατίας τόνισε ότι απέναντι στις φαντασιώσεις της Τουρκίας περί του «δικαίου του ισχυρού», που την οδηγούν ολοένα και περισσότερο στο διεθνές περιθώριο, εμείς, οι Έλληνες, διακηρύσσουμε ότι θα φέρουμε, στο ακέραιο, σε πέρας την αποστολή μας ως εγγυητών της διεθνούς και της ευρωπαϊκής νομιμότητας. Ειδικότερα, ο κ. Παυλόπουλος επισήμανε ότι με κάθε καλή πίστη και απόλυτη ειλικρίνεια διαμηνύουμε προς την Τουρκία πως «εμείς, οι Έλληνες, έχουμε αποδείξει ότι σεβόμαστε, διαχρονικώς, στο ακέραιο το διεθνές και το ευρωπαϊκό δίκαιο, πρωτίστως, δε, τα θεμελιώδη δικαιώματα του ανθρώπου, που απορρέουν από τη διεθνή και την ευρωπαϊκή έννομη τάξη». Μάλιστα, υπογράμμισε ότι «ο σεβασμός αυτός μας έχει καταστήσει, τόσο διεθνώς όσο και σε ευρωπαϊκό επίπεδο, παράδειγμα προς μίμηση» και συμπλήρωσε: «Μέσα σε αυτό το πλαίσιο σεβόμαστε, στον ίδιο βαθμό, και τα κάθε είδους δικαιώματα των συμπολιτών μας Μουσουλμάνων της Θράκης, οι οποίοι αποτελούν θρησκευτική, αμιγώς, μειονότητα, όπως ρητώς ορίζει το διεθνές δίκαιο, ιδίως, δε, η Συνθήκη της Λωζάνης».\nΠαρατήρησε, ακόμη, ότι «το ίδιο αίσθημα σεβασμού, με απτές αποδείξεις στην πράξη, τρέφουμε και ως προς τους πρόσφυγες και τους μετανάστες, οι οποίοι βρίσκουν καταφύγιο στην Ελλάδα, βεβαίως αναμένοντας από τους εταίρους μας στην Ευρωπαϊκή Ένωση να δείξουν και εκείνοι, επίσης εμπράκτως, την εν προκειμένω αλληλεγγύη τους, όπως αυτή προκύπτει από το ευρωπαϊκό δίκαιο αλλά και από τον κοινό μας ευρωπαϊκό πολιτισμό». Ωστόσο, ο κ. Παυλόπουλος υποστήριξε ότι στον αντίποδα της δικής μας υποδειγματικής συμπεριφοράς κινείται, αυθαιρετώντας πολλαπλώς, η Τουρκία, η οποία, ως εκ τούτου, είναι υπόλογη διεθνώς, με αντιπροσωπευτικό παράδειγμα το άκρως βαρύ κλίμα εναντίον της στο Συμβούλιο της Ευρώπης.\nΑμέσως μετά την ομιλία του ο κ. Πρόεδρος της Δημοκρατίας κήρυξε την έναρξη των εορταστικών εκδηλώσεων για το Ιωβηλαίο Έτος και άναψε συμβολικά τα κεριά στο ξύλινο ομοίωμα των 100 χρόνων που κατασκευάσθηκε ειδικά για τις εορτές της πόλεως, με τους ιεροψάλτες να ψάλλουν τον Πολυχρονισμό προς τον Πρόεδρο και τον Εθνικό Ύμνο, ενώ ταυτόχρονα παιδιά του 3ου Δημοτικού ξετύλιξαν από τον γυναικωνίτη κορδέλες με τα 100 έτη ζωής της πόλεως και άνθη έπεφταν από τον τρούλο του ναού.\nΑκολούθησε η λιτάνευση της ιεράς εικόνος του Αγίου Νικολάου στους δρόμους της πόλεως μέχρι την παραλιακή λεωφόρο και η επιστροφή της λιτανείας στον Μητροπολιτικό Ναό για την απόλυση της Θείας Λειτουργίας. Μετά το πέρας της λιτανείας παρετέθη δεξίωση στο Επισκοπείο της Μητροπόλεως.\nPrevious Post LIVE από τον Λυκαβηττό η θεία Λειτουργία επί τη εορτή του Αγίου Νικολάου\nNext PostΔημητριάδος Ιγνάτιος: «Ο Άγιος Νικόλαος να φωτίζει τους ηγέτες μας» – ΦΩΤΟ


TheBODY Οκτωβρίου! Κυκλοφόρησε με δώρο μια super μάσκα καθαρισμού! - The Body\nΑρχική Cover TheBODY Οκτωβρίου! Κυκλοφόρησε με δώρο μια super μάσκα καθαρισμού!\nTheBODY Οκτωβρίου! Κυκλοφόρησε με δώρο μια super μάσκα καθαρισμού!\nΑλλαγή σεζόν με το πλούσιο, φρέσκο και fitness από ποτέ, The BODY Οκτωβρίου. Η too perfect to be true super girl Ειρήνη Παπαδοπούλου είναι το απόλυτο fit cover girl και σου αποκαλύπτει τα δικά της μυστικά διατροφής και άσκησης που της χαρίζουν αψεγάδιαστο κορμί.\n7 ασκήσεις yoga για να καταπολεμήσεις την κυτταρίτιδα\n11 συνταγές για light νοστιμιές\nΠώς είναι να βρίσκεσαι σε σχέση χωρίς να κάνετε sex\nΑσκήσεις step by step με τη Σοφία Παθέκα με foam roller\n17 σελίδες αφιερωμένες στην ομορφιά\nΒρες το κομμάτι κλειδί της γκαρνταρόμπας σου\nΚαι το καλύτερο… ένα δώρο για να λάμπεις πάντα! Μια εκπληκτική μάσκα καθαρισμού με μαύρο χαβιάρι με αντιγηραντική δράση που εξαφανίζει τους μαύρους κύκλους, απομακρύνει ρύπους και σμήγμα και είναι κατάλληλη για όλους τους τύπους επιδερμίδας. Μόνο €6,90 με το περιοδικό.


Η κυβέρνηση Τραμπ σνομπάρει τους Ευρωπαίους διπλωμάτες! - Ειδήσεις\nNewsit / Κόσμος / Η κυβέρνηση Τραμπ σνομπάρει τους Ευρωπαίους διπλωμάτες!\nΔημοσιεύθηκε: 08.01.2019 | 17:44\nΟ Ντόναλντ Τραμπ φαίνεται πως δεν τα έχει και πολύ καλά με τους Ευρωπαίους διπλωμάτες στις ΗΠΑ καθώς τους υποβάθμισε!\nΗ αλλαγή στο πρωτόκολλο για τον στενό σύμμαχο των ΗΠΑ σημαίνει πως οι διπλωμάτες της ΕΕ που εδρεύουν στην Ουάσινγκτον είναι λιγότερο πιθανό να προσκαλούνται σε επίσημες εκδηλώσεις.\nΑυτό φάνηκε στην κηδεία του πρώην προέδρου των ΗΠΑ, Τζορτζ Μπους, όταν ο απεσταλμένος της Ευρωπαίων διπλωματούχων ήταν από τους τελευταίους που κλήθηκαν να υποβάλλουν τα σέβη τους.\nΔύο άλλοι διπλωμάτες της ΕΕ επιβεβαίωσαν την υποβάθμιση. Ένας απ’ αυτούς επισήμανε πως είναι απίθανο η ΕΕ να προχωρήσει σε αντίποινα, δεδομένης της επιθυμίας της για καλές σχέσεις. Αμερικανοί διπλωμάτες στις Βρυξέλλες δεν ήταν άμεσα διαθέσιμοι για να σχολιάσουν.\nΟ Τραμπ έχει επιδείξει επανειλημμένα την περιφρόνησή του προς την ΕΕ και έχει υποστηρίξει τη σχεδιαζόμενη αποχώρηση της Βρετανίας απ’ αυτή. Όμως οι ΗΠΑ και η ΕΕ έχουν τις μεγαλύτερες στον κόσμο διμερείς εμπορικές σχέσεις και οι αμερικανικές επενδύσεις στην ΕΕ είναι τριπλάσιες απ’ ό,τι στην Ασία, σύμφωνα με τα στοιχεία της ΕΕ.\nΣε ομιλία του τον Δεκέμβριο στις Βρυξέλλες, ο αμερικανός υπουργός Εξωτερικών Μάικ Πομπέο δήλωσε πως η πολιτική του Τραμπ «Πρώτα η Αμερική», αναδιαμορφώνει το μεταπολεμικό σύστημα στη βάση κυρίαρχων κρατών και όχι πολυμερών θεσμών.